
Predgovor 


Nakon proglašenja blaženim Ivana Merza u Banjoj Luci 
22. lipnja 2003., ukazala se žurna potreba da se izdaju odgovara¬ 
jući molitveni i drugi tekstovi za pripremu i proslavu njegova 
prvog blagdana te ostalih slavlja njemu u čast. Ova prva zbirka 
takvih tekstova, koju izdaje Postulatura, želi poslužiti tome cilju i 
vjerujemo da će se s vremenom i nadopunjavati. 

Nakon uvodnih tekstova - kratke biografije i formule beatifika- 
cije - donosi se tekst papinske mise beatifikacije Ivana Merza. Tu 
su također molitveni obrasci za obavljanje trodnevnice i devetni- 
ce u čast bi. Ivanu, nakon čega slijede i prigodne litanije sastav¬ 
ljene od naziva što su bi. Ivanu pridavali u javnosti njegovi brojni 
prijatelji i štovatelji. Potom slijedi kraći članak o brojnim milosti¬ 
ma i uslišanjima koja su se dogodila kao plod molitve u zagovor 
bi. Ivana Merza. 

Nakon molitvenog dijela slijede tekstovi koji se mogu upotrije¬ 
biti za propovijedi, predavanja, kateheze, te za akademije i druge 
svečanosti u čast bi. Ivanu. Tu su najprije izvadci iz govora o bi. 
Ivanu što ih je Papa Ivan Pavao II. izrekao na beatifikaciji u Banjoj 
Luci i nakon nje. Nakon toga, u cijelosti donosimo pobudnu po¬ 
slanicu biskupa Bosne i Hercegovine pod naslovom »Blaženi 
čista srca«, koju su o Ivanu Merzu 10. svibnja 2003. uputili javno¬ 
sti kao pripremu za njegovu beatifikaciju. Potom slijedi službena 
himna s notama u čast bi. Ivanu koja je prvi put izvedena na nje¬ 
govoj beatifikaciji. Tu su zatim izabrane pjesme i jedan recital 
prikladni za javno izvođenje. Na kraju donosimo bibliografiju naj¬ 
važnijih publikacija o Ivanu Merzu i detaljan sadržaj najnovije 
opširne studije pod naslovom »Ivan Merz i Crkva«, koja je u pri¬ 
premi za objavljivanje, a već je dostupna na Internetu. 

Želja nam je da ova knjižica prva takve vrste posluži svećeni¬ 
cima i raznim zajednicama vjernika, kao i vjernicima pojedinci¬ 
ma, kako bi u zahvalnosti Bogu za dar novog blaženika što bolje 
proslavili njegov prvi blagdan, promicali njegovo štovanje u naro¬ 
du i tako pripremali njegovu buduću kanonizaciju. 

Zagreb, 22. IV. 2004. POSTULATURA 

ZA KANONIZACIJU BL. IVANA MERZA 

BLAŽENI IVAN MERZ 

1896.- 1928. 

»Svjedok - uzor - zaštitnik - primjer - suputnik 
- program života i djelovanja« 

(Papa Ivan Pavao II.) 

Blaženi Ivan Merz rodio se u Banjoj Luci, 16. XII. 1896. go¬ 
dine. Odgajan je u liberalnoj sredini. Gimnaziju s maturom 
završava 1914. godine u Banjoj Luci. Po želji roditelja kroz tri 
mjeseca pohađa Vojnu akademiju, a potom počinje studij u 
Beču. Prvi svjetski rat prekida mu studij. Mobiliziranje i poslan 
na bojište. Proživljava sve patnje rata na fronti u Italiji od 1916. 
do 1918. U susretu s trpljenjem doživljava potpuno obraćenje 
Bogu. Nakon rata, 1919., nastavlja studij književnosti u Beču i 
potom studira u Parizu na Sorboni i Katoličkom institutu od 
1920. do 1922., gdje već provodi svetački život. Iz Pariza piše 
majci: »Katolička vjera je moje životno zvanje«. Po završetku 
studija dolazi u Zagreb 1922. i postaje profesor francuskoga je¬ 
zika i književnosti na Nadbiskupskoj klasičnoj gimnaziji. Dokto¬ 
rirao je 1923. na Zagrebačkom sveučilištu disertacijom pisanom 
na francuskom jeziku o utjecaju liturgije na francuske pisce. 

Razmišljanjem, studijem, a osobito u krvi i plamenu rata, do¬ 
lazi do spoznaje o istinitosti kršćanske vjere. Potpuno se dariva 
Kristu načinivši kao laik zavjet vječne čistoće. Sve svoje slobod¬ 
no vrijeme posvećuje odgoju hrvatske mladeži u katoličkoj orga¬ 
nizaciji “Hrvatski Orlovski Savez” kojoj je dao geslo “Žrtva - 
Euharistija -Apostolat”. Kao katolički intelektualac riječju i pe¬ 
rom oduševljava mlade i odrasle za Krista i Crkvu. Jedan je od 
prvaka liturgijskoga pokreta i zauzeto promiče liturgijsku obno¬ 
vu u Hrvatskoj. Sustavno uvodi u Crkvu u Hrvata Katoličku 
Akciju Pape Pija XI. Glavna njegova karakteristika kao kato¬ 
ličkog intelektualca jest ljubav i odanost prema Crkvi i Kristovu 
namjesniku Papi, što je nastojao usaditi kod svih s kojima se su¬ 
sretao. Živi svetačkim životom prožetim štovanjem Euharistije. 
Premda mlad i kao laik smatran je “stupom Crkve” u Hrvatskoj. 

Svojim apostolskim radom i svojom opsežnom spisateljskom 
djelatnošću u katoličkom tisku ostavio je dragocjenu duhovnu 
baštinu koja je postala izvor nadahnuća budućim naraštajima. 
Namjeravao je osnovati svjetovni institut, tj. zajednicu laika koji 
bi radili za Krista i Crkvu. Nakon njegove smrti ovu je zamisao 
po njegovu nadahnuću djelomično ostvarila Marica Stanković, 
osnovavši žensku Zajednicu Suradnica Krista Kralja, kao prvi 
laički institut Bogu posvećenih osoba u Hrvatskoj. Bio je čovjek 
žive vjere, iskrene molitve, samoodricanja, dnevne Pričesti, 
adoracije, predanog trpljenja, široke naobrazbe, bliz ljudima i 
svakom je čovjeku iskazivao kršćansku ljubav. Na samrti je pri¬ 
kazao Bogu svoj život kao žrtvu za hrvatsku mladež. Umro je u 
Zagrebu, 10. svibnja 1928. u 32. godini, na glasu svetosti. Nje¬ 
gov svetački primjer i žrtva života donijeli su obilne plodove, 
jer su mnogi mladi nastavili ostvarivati njegovu duhovnu bašti¬ 
nu kako to svjedoči i natpis s vijenca koji su mu mladi postavili 
na grob: »HVALA TI, ORLE KRISTOV, ŠTO SI NAM 
POKAZAO PUT K SUNCU«. Grob mu se nalazi u Bazilici 
Srca Isusova u Zagrebu, kamo je posljednjih šest godina života 
svakodnevno dolazio na sv. Misu i sv. Pričest. Brojne milosti i 
uslišanja dogodile su se po njegovu zagovoru. 

Papa Ivan Pavao II. proglasio ga je blaženim u Banjoj Luci 
22. lipnja 2003., i postavio gaje, posebice mladima i vjernicima 
laicima za uzor kršćanskog života. Na beatifikaciji bi. Ivana 
Merza Sveti Otac Ivan Pavao II. rekao je i ove riječi: »Njega 
vam želim dati kao svjedoka Kristova i zaštitnika, ali istodob¬ 
no i suputnika na putu u vašoj povijesti... On će od danas biti 
uzor mladeži, primjer vjernicima svjetovnjacima... Ime Ivana 
Merza za čitav jedan naraštaj mladih katolika značilo je pro¬ 
gram života i djelovanja. Ono to mora biti i danas!« 

Sve o blaženom Ivanu Merzu može se naći 
na Internet-adresi: www.ivanmerz.hr 

Dobivena uslišanja i milosti po zagovoru bi. Ivana Merza 
javite na: POSTULATURA IVANA MERZA, 
10000-Zagreb, Palmotićeva 31; 

e-mail: postulatura@ivanmerz.hr 

FORMULA BEATIFIKACIJE 
IVANA MERZA 


Papa Ivan Pavao II. ovim je riječima proglasio 
Ivana Merza blaženim u Banjoj Luci 22. lipnja 2003.: 

Mi, udovoljavajući želji Našega brata zagre¬ 
bačkoga nadbiskupa Josipa Bozanića te brojne 
druge braće u biskupstvu i mnogih vjernika, pošto 
smo razmotrili mišljenje Zbora za proglašenje 
svetih, Našom apostolskom vlašću dopuštamo da 
se sluga Božji Ivan Merz od sada naziva blaženim i 
da se svake godine na dan njegova rođenja za ne¬ 
bo, 10. svibnja, može slaviti njegov spomen na 
mjestima i na način kako je to određeno kanon¬ 
skim propisima. 

U ime Oca i Sina i Duha Svetoga. Amen. 



Papa Ivan Pavao II. pozdravlja mnoštvo vjernika 
na beatifikaciji Ivana Merza u Banjoj Luci, 22. VI. 2003. god. 








MISA BEATIFIKACIJE 
IVANA MERZA 

Banja Luka, 22. lipnja 2003. 

Tekstovi sv. mise koju je Papa Ivan Pavao II. služio u 
Banjoj Luci 22. lipnja 2003., prigodom beatifikacije Ivana Merza. 

Ulazna pjesma Ps 24,3-4a 

Tko će uzici na goru Gospodnju, tko će stajati na 
svetom mjestu njegovu? Onaj u koga su ruke čiste i 
srce nedužno. 

Nakon misnog uvoda može se nazočne pozdraviti riječima iz 
uvodnog govora Pape Ivana Pavla II., koje je izrekao na početku 
.vv. mise beatifikacije u Banjoj Luci, a ovdje su prilagođene okol¬ 
nostima nakon beatifikacije: 

Predraga braćo i sestre, Krist Isus, svjetlo što prosvje¬ 
tljuje svakoga čovjeka, koji dolazi na ovaj svijet, želi da 
njegovi učenici budu sol zemlje i svjetlo svijeta. Kristovo 
svjetlo blista u jednome od sinova našega naroda, u 
blaženom Ivanu Merzu. Bio je vjernik svjetovnjak, uzo¬ 
ran i hrabar, čovjek kulture i osjetljiv za bogoslužje, uro¬ 
njen u nadnaravno, djelatno zauzet u širenju kraljevstva 
Božjega. Njega nam je Papa Ivan Pavao II. dao kao svje¬ 
doka Kristova i zaštitnika, ali istodobno i suputnika na 
putu u našoj povijesti, u ponovnoj izgradnji onoga što je 
srušilo nasilje, u pomirbi među pojedincima i obiteljima, 
u promaknuću istinske društvene obnove u pravdi i miru. 
Na dan njegove beatifikacije Sveti Otac gaje postavio za 
uzor mladeži i primjer vjernicima svjetovnjacima. Usmje¬ 
rimo svoj pogled u Krista Isusa te mu se obratimo moleći 
da bude među nama nazočan i obdari nas svojim mi¬ 
losrđem. 

ZBORNA MOLITVA 


Pomolimo se. 

Bože, naš Oče, blaženi je Ivan, vjeran kršnome pozi¬ 
vu na svetost, revno radio na odgoju mladež u vjeri i 
kršćanskom životu. Udijeli i nama da, ojačani njego¬ 
vim zagovorom i potaknuti njegovim primjerom, vjer¬ 
no i hrabro nastavimo navješćivati Evanđelje i za nj 
svjedočiti. Po Gospodinu našemu Isusu Kristu, Sinu 
tvome, koji s tobom živi i kraljuje u jedinstvu Duha 
Svetoga, Bog, po sve vijeke vjekova. Amen. 

SLUŽBA RIJEČI 

PRVO ČITANJE 

Nikada neće u zaborav pasti, niti će mu spomen ikada 

propasti. 

Čitanje knjige Sirahove. 39,6-10 

Ako to veliki Gospod hoće, napunja ga duhom raz¬ 
bora, i on daždi riječima mudrosti i molitvom slavi Go¬ 
spoda. Gospod upravlja savjetom i spoznajom njego¬ 
vom, a on razmišlja o otajstvima Gospodnjim. On iz¬ 
laže pouku, koju je primio, i hvali se Zakonom Saveza 
Gospodnjega. Mnogi hvale umnost njegovu, nikada 
neće u zaborav pasti, niti će mu spomen ikada propa¬ 
sti, nego će mu ime živjeti od pokoljenja do pokoljenja. 
Narodi će proglasiti mudrost njegovu i hvalom će ga 
slaviti zajednica. 

Riječ je Gospodnja. 

PRIPJEVNI PSALAM: 

119 (118), 1.8.9-10.11-12.13-14 

R. Nauči me, Gospodine, pravilima svojim! 

1. Blaženi oni kojih je put neokaljan, 
koji hode po zakonu Gospodnjemu. 

Tvoja ću pravila čuvati, 

ne zapusti me nikada. R. 

2. Kako će mladić čistim sačuvati put svoj? 
Čuvajući riječi tvoje. 

Svim srcem svojim tebe tražim; 

ne daj da zastranim od zapovijedi tvojih. R. 

3. U srce pohranih riječ tvoju 
da protiv tebe ne sagriješim. 

Blagoslovljen si, Gospodine, 
nauči me svojim pravilima. R. 

4. Usnama svojim navješćujem 
sudove usta tvojih. 

Putu se propisa tvojih radujem 
više nego svemu bogatstvu. R. 

DRUGO ČITANJE 


Sve gubitkom smatram zbog spoznanja Isusa Krista, 
Gospodina mojega . 

Čitanje Poslanice svetoga Pavla apostola Filipljanima. 

3,8-14 


Braćo, sve gubitkom smatram zbog onoga naj- 
izvrsnijega, zbog spoznanja Isusa Krista, Gospodina 
mojega, radi kojega sve izgubih i otpadom smatram: da 
Krista steknem i u njemu se nađem - ne svojom praved- 
nošću, onom od Zakona, nego pravednošću po vjeri u 
Krista, onom od Boga, na vjeri utemeljenoj - da spoz¬ 
nam njega i snagu uskrsnuća njegova i zajedništvo u 
patnjama njegovim, ne bih li kako, suobličen smrti nje¬ 
govoj, prispio k uskrsnuću mrtvih. Ne kao da sam već 
postigao ili dopro do savršenstva, nego - hitim ne bih li 
kako dohvatio, jer sam i sam zahvaćen od Krista. 
Braćo, ja nipošto ne smatram da sam već dohvatio. Jed¬ 
no samo: što je za mnom, zaboravljam, za onim što je 
preda mnom, prežem, k cilju hitam, k nagradi višnjega 
poziva Božjega u Kristu Isusu. 

Riječ je Gospodnja. 


R. Aleluja, aleluja, aleluja! Iv 15,4 i 5b 

Ostanite u meni, i ja u vama, govori Gospodin: 
tko ostaje u meni, taj donosi mnogo roda. 

R. Aleluja, aleluja, aleluja! 

EVANĐELJE 

Vi ste sol zemlje. Vi ste svjetlo svijeta. 


Mt5,13-16 


U ono vrijeme, reče Isus svojim učenicima: »Vi ste 
sol zemlje. Ali ako sol obljutavi, čime če se ona osoliti? 
Nije više ni za što, nego da se baci van i da ljudi po njoj 
gaze. Vi ste svjetlo svijeta. Ne može se sakriti grad, što 
leži na gori. Niti se užiže svjetiljka da se stavi pod sud, 
nego na svijećnjak da svijetli svima u kući. Tako neka 
svijetli vaša svjetlost pred ljudima da vide vaša dobra 
djela i slave Oca vašega, koji je na nebesima.« 

Riječ je Gospodnja. 


Ako se moli VJEROVANJE može se uzeti ovaj uvod koji je 
bio izrečen na Misi beatifikacije: 

Braćo i sestre, u duhu smo sabrani s cijelom Crkvom 
oko Kristova namjesnika na zemlji, nasljednika apo¬ 
stola Petra i vidljivoga temelja jedinstva u kršćanskoj 
vjeri i ljubavi. Svi zajedno ispovjedimo svoju vjeru, koju 
su naši preci primili prije četrnaest stoljeća i vjerno 
očuvali, često i uz cijenu vlastitoga života. Ta je vjera 
blaženome Ivanu Merzu bila životno zvanje. Neka ova 
zajednička ispovijest vjere potvrdi našu postojanost i 
našu vjernost krsnomu zavjetu. Molimo zajedno govo¬ 
reći: Vjerujem u jednoga Boga... 

MOLITVA VJERNIKA 


I. - Za slavlje u čast bi. Ivanu Merzu: 

Braćo i sestre, obratimo se Bogu molitvom da nam 
po zagovoru blaženog Ivana Merza usliši naše prošnje 
koje ćemo sada iznijeti: 

1. Za Svetoga Oca Ivana Pavla II., koji je našem na¬ 
rodu podario dva sveca i troje blaženika, među njima i 
bi. Ivana Merza, da blagosloviš njegov trud u promi¬ 
canju Tvoga Kraljevstva i evanđeoskih načela mira, 
pravde i ljubavi u današnjem svijetu, molimo Te... 

2. Za našu domovinsku Crkvu, njezine pastire i vjer¬ 
nike da poslušni Duhu znaju prepoznati Božju poruku 
koju nam upućuje preko naših proglašenih i još nepro- 
glašenih blaženika i svetaca, molimo Te... 

3. Da po zagovoru blaženoga Ivana Merza, kojega 
nam je Kristov Namjesnik predao kao svjedoka, uzora, 
zaštitnika i suputnika u našoj povijesti ostvarujemo 
kršćansku svetost, molimo Te... 

4. Da sveti život i djelo blaženog Ivana Merza i da¬ 
našnjoj mladeži bude program života i rada kako je to 
rekao Sveti Otac na dan njegove beatifikacije, molimo 
Te... 

5. Da naši vjernici laici po zagovoru bi. Ivana Merza 
i vođeni njegovim primjerom budu istinski svjedoci vje¬ 
re i zauzeti apostoli u širenju kršćanskih načela u da¬ 
našnjem društvu, molimo Te... 

6. Za sve nas ovdje okupljene, da nam zagovor tvoga 
sluge blaženog Ivana pomaže u našim životnim potre¬ 
bama i teškoćama, a njega proslavi čašću kanonizacije, 
molimo Te... 

Milosrdni vječni Bože, hvala ti za blaženoga Ivana 
Merza, kojega si svome narodu darovao kao uzor vjer¬ 
ničkoga življenja i zagovornika u nebu. Udostoj se u 
svojoj dobroti uslišiti prošnje što smo ih Tebi iznijeli. 
Po Kristu Gospodinu našemu. Amen. 

ili: 

II. - Prilagođeni zazivi iz mise beatifikacije: 

Braćo i sestre, zahvaljujući Bogu za dar novog 
blaženika našem narodu obratimo mu se molitvom da 
nam po njegovu zagovoru usliši naše prošnje koje 
ćemo sada iznijeti: 

1. Gospodine, ti si vođenje svoje Crkve u svim vre¬ 
menima povjerio apostolu Petru i njegovim nasljedni¬ 
cima rimskim biskupima, čuvaj i pomaži sadašnjega 
Papu, upravljaj njime svojom ljubavlju, molimo Te... 

2. Biskupi u jedinstvu s Petrovim nasljednikom i 
rimskim biskupom, očituju jednu, svetu, katoličku i 
apostolsku Crkvu. Daj da svi članovi tvoga naroda ne¬ 
prestano rastu u jedinstvu apostolskoga nauka i sveto¬ 
mu načinu življenja, molimo Te... 

3. Brojni ljudi trude se oko izgradnje sretnije bu¬ 
dućnosti naše domovine i njenih stanovnika. Pomozi 
svima odgovornima u našoj domovini kako bi bili istin- 

ski graditelji pravedna mira i promicatelji općega do¬ 
bra, molimo Te... 

4. Svoju si Crkvu obogatio novim blaženikom, Iva¬ 
nom Merzom, koji je stekao svoju izobrazbu na europ¬ 
skim učilištima i sveto živio i djelovao kao vjernik svje¬ 
tovnjak. Daj da po zagovoru blaženog Ivana svako 
obrazovno središte u našim gradovima i selima bude u 
službi istinskih ljudskih vrijednosti i u skladu s tvojim 
naumom o čovjeku, molimo Te... 

5. Pomozi mladima da vjerni kršćanskoj baštini svojih 
otaca i nasljedujući primjer tvoga sluge blaženoga Ivana 
Merza, koji im je postavljen kao uzor, zaštitnik i suput¬ 
nik, te ostvarujući svetost kršćanskog života izgrađuju 
sretniju budućnost za sebe i za druge, molimo Te... 

6. Svim našim pokojnima, napose žrtvama rata i raz¬ 
nih oblika nasilja budi blag i milosrdan sudac i podari 
im svoje vječno blaženstvo, molimo Te... 

Milosrdni vječni Bože, hvala ti za blaženoga Ivana 
Merza, kojega si svome narodu darovao kao uzor vjer¬ 
ničkoga življenja i zagovornika u nebu. Udostoj se u 
svojoj dobroti uslišiti prošnje što smo ih Tebi iznijeli. 
Po Kristu Gospodinu našemu. Amen. 

DAROVNA 


Gospodine, donosimo ti na oltar ovaj prinos. Daj 
nam sinovsku ljubav kojom si obdario blaženoga Iva¬ 
na: da čista i gorljiva srca pristupimo tvojim otajstvi¬ 
ma i prinesemo žrtvu tebi ugodnu, nama korisnu. Po 
Kristu Gospodinu našemu. R. Amen. 

Gospodin s vama. 

R. I s duhom tvojim. 

Gore srca. 

R. Imamo kod Gospodina. 

Hvalu dajmo Gospodinu Bogu našemu. 

R. Dostojno je i pravedno. 

Uistinu je dostojno i pravedno, pravo i spasonosno 
da vazda i svagdje zahvaljujemo tebi, Gospodine, sve¬ 
ti Oče, svemogući vječni Bože. Tebe slavi zbor svetih. 
Njihova zaslužena nagrada proslava je tvoje milosti; 
njihov život nam je primjer, njihov zagovor pomoć, 
zajedništvo s njima izvor pravoga bratstva. Mno- 
govrsno nam svjedočenje svetih pomaže u životnoj 
borbi, dok s njima ne postignemo neuveli vijenac sla¬ 
ve, po Kristu našem Gospodinu. I stoga sada i u sve 
vjeke sa zborovima anđela i svetih odanom dušom te¬ 
bi hvalu pjevamo: 

Svet, svet, svet. 

Papa Ivan Pavao II. 
služi misu beatifikacije 
Ivana Mei-za 
u Banjoj Luci, 

22. VI. 2003. 


PRIČESNA PJESMA Usp. Fil 1,21 

Meni je živjeti Krist a umrijeti dobitak. Očekujem 
milosrđe Gospodinovo i vječno posjedovanje Presve¬ 
tog Srca Isusova. 


POPRIČESNA 
Pomolimo se. 

Gospodine, na spomen blaženoga Ivana primili 
smo sveta otajstva. Daj da nam posvete srce i dušu te 
budemo dionici božanske naravi. Po Kristu Gospodi¬ 
nu našem. R. Amen. 

PAPA PREDAJE KRIŽ MLADIMA 


Nakon misnog blagoslova Papa je na misi Beatifikacije u 
Banjoj Luci predao spomen-križ mladima ovim riječima: 

Draga mladeži, na završetku ovoga svečanog bogo¬ 
služja za vrijeme kojega sam proglasio blaženim Ivana 
Merza, mladića podrijetlom iz vaše domovine, želim vam 
predati ovaj križ, koji je danas bio čašćen kraj oltara za 
vrijeme ovoga euharistijskog slavlja. Blaženi je Ivan u sre¬ 
dište svojega školovanja, svoje profesorske službe i svoje¬ 
ga apostolata, stavio Vazmeno Otajstvo, koje se slavi u 
bogoslužju i koje je vrelo i vrhunac života Crkve. Primite 



Papa Ivan Pavao II. predaje križ mladima na kraju ,vv\ mise kao 
znak i spomen na slavlje beatifikacije Ivana Meiza. Križ od tada putuje 
po župama noseći poruku Kristova namjesnika i novoga blaženika. Oko 
njega se okupljaju i mladi i odrasli, te uz prigodni program aktualiziraju i 
produbljuju sadržaje svete vjere i ponikli bi. Ivana Merza. 

u svoj život Kristov slavni Križ! Po primjeru blaženoga 
Ivana budite svjedoci ljepote kršćanskoga bogoštovlja i 
svojim životom očitujte ono što ste u vjeri primili. Neka 
vam na vašemu hodočašću prema kraljevstvu Božjemu 
križ bude uvijek svjetlo i putokaz. Idite radujući se u Go¬ 
spodinu. 



Zagrebački nadbiskup Josip 
Bozanić u pratnji banjalučkog 
biskupa Franje Komarice i 
postulatom o. Božidara Nagya 
upućuje molbu Papi 
da proglasi Ivana Merza 
blaženim 


Banjalučki gimnazijalci kod prinosa 
darova na misi beatifikacije predaju 
Papi sliku Gimnazije koju je pohađao 
bi. Ivan Merz u Banjoj Luci 



Papinski oltar u Banjoj Luci na Petrićevcu: Papa Ivan Pavao II. 
služi sv. misu i proglašava Ivana Meiza blaženim 22. VI. 2003. 
u nazočnosti 70.000 hrvatskih vjernika 

MOLITVE 

ZA ZAGOVOR BL. IVANA MERZA 


Odmah nakon svetačke smrti Ivana Merza, 10. V. 1928., 
mnogi su počeli posjećivati njegov grob i preporučivati mu se u 
zagovor u svojim potrebama. Tako se počelo širiti njegovo što¬ 
vanje. Već tjedan dana nakon smrti, 17. V. 1928. bila je sastav¬ 
ljena prva molitva s njegovim spomenom, a potom su slijedile 
ostale kojima se molilo od Boga uslišanje u potrebama po za¬ 
govoru Ivana Merza. Neke od tih molitvi dobile su crkveno 
odobrenje. Ovdje donosimo tri takve molitve koje se mogu mo¬ 
liti i sada nakon njegove beatifikacije. 

1. Molitva 

Gospode Isuse Kriste, koji si, kako se ufamo, dušu 
vjernoga službenika svoga Ivana učinio dionikom živo¬ 
ta presvetoga Trojstva u nebeskoj slavi, molimo, da po 
njegovu primjeru, a po zagovoru svetog Ivana, aposto¬ 
la i evanđeliste, u nerazrješivoj zajednici sa svetom Ka¬ 
toličkom Crkvom i rimskim Papom živimo, radimo i 
trpimo za slavu i proširenje kraljevstva tvoga, koji živiš 
i kraljuješ s Bogom Ocem u jedinstvu Duha Svetoga, 
Bog, po sve vijeke vjekova. Amen. 

S dopuštenjem Nadbiskupskog duhovnog stola u Zagrebu od 
17. svibnja 1928., bi-, 5664. 

2 . Molitva 

Svemogući vječni Bože, u Ivanu Merzu dao si nam 
divan primjer vjere i ljubavi prema Kristu i Crkvi. U 
svom kratkom životu Ivan je uz pomoć Tvoje milosti 
postigao mnoge vrline i potaknuo nas da nasljedujemo 

njegovu predanost u Tvoju svetu volju, strpljivost u 
podnašanju križeva svakodnevnog života, te nesebičnu 
ljubav prema bližnjemu. Njegov neumorni rad za 
proširenje Kristova Kraljevstva u dušama mladih mno¬ 
ge je priveo Tebi koji jedini daješ čovjeku pravi smisao 
života. Uvjereni da Ti je Ivan svojim svetim životom 
omilio, molimo Te da ga se udostojiš proslaviti čašću 
oltara kako bi njegov primjer pomogao ljudima na pu¬ 
tovanju prema nebeskoj domovini. Udijeli nam milost 
da nasljedujemo čvrstoću njegove vjere, nesebičnost 
njegove ljubavi, te apostolsku revnost da se tako pri¬ 
bližimo idealu kršćanske savršenosti koji nam je on 
svojim životom pokazao. Njegovim zagovorom udijeli 
mi posebnu milost za koju te sada molim.... ako je to na 
korist mojoj duši, a Tebi na slavu. Po Kristu Gospodinu 
našemu. Amen! 

Imprimatur. Br. 1415. - Zagreb 25. VII. 1979. - Nadbiskupski 
duhovni stol. Dr. Josip Lach, biskup. 

3. Molitva 

Svemogući vječni Bože, u Ivanu Merzu dao si nam di¬ 
van uzor kršćanskih vrlina. Svojim svetim životom on 
nam je pokazao kako se uz pomoć Tvoje milosti i u 
laičkom staležu može postići svetost života. Pomozi 
nam da ohrabreni njegovom ljubavlju prema Kristu i 
Crkvi idemo putem svetosti i nasljedujemo njegovu 
apostolsku revnost u širenju Tvoga Kraljevstva. Po nje¬ 
govu zagovoru udijeli mi posebnu milost za koju te sada 
molim... ako je to na korist mome vječnom spasenju, a 
Tebi na slavu. Po Kristu Gospodinu našemu. Amen! 

Ovu je molitvu sastavila Postulatura prigodom beatifikacije bi. 
Ivana Merza 2003. a prikladna je za obavljanje devetnice. 

TRODNEVNICA 
BLAŽENOM IVANU MERZU 


Tekstovi molitava ove trodnevnice mogli se upotrijebiti kao 
priprava za liturgijski blagdan bi. Ivana Merza 10. svibnja, ili za 
bilo koju prigodu povezanu s proslavom njegovih obljetnica. 

Uvodna molitva 

Gospodine Bože, započinjemo trodnevnicu u čast tvo¬ 
ga vjernog sluge, blaženog Ivana Merza koji je tebe pro¬ 
slavio na zemlji i u kojem si se ti divno proslavio. U njemu 
si nam darovao zaštitnika i uzor svetosti koji nas potiče da 
i mi živimo po evanđeoskom nauku. Njegovim nam zago¬ 
vorom udijeli potrebne milosti u vršenju staleških dužno¬ 
sti te da poput njega ostvarimo svetost kršćanskoga života 
i tako te proslavimo ovdje na zemlji. Po Kristu Gospodi¬ 
nu našemu. Amen. 


Prvi dan 

ISUS KRIST I LJUBAV NJEGOVA SRCA 
U EUHARISTIJI 

Blaženi Ivane, središte tvoga kršćanskog života bio je 
naš Spasitelj Isus Krist. Njega si susretao najprije kao 
kozmičkoga vladara svemira, zatim nazočnog u liturgiji 
Crkve i crkvenoj hijerarhiji, a napose si ga gledao u rim¬ 
skom biskupu - Papi; prepoznavao si ga u bližnjemu, a 
Kristovu ljubav posebno si štovao i u nju se pouzdavao 
pod znakom njegova Presvetog Srca. Najvažnije mjesto 
tvoga susreta sa Spasiteljem bila je presveta Euharistija 

koja je postala središte tvoga duhovnog života. Još od 
svojih studentskih dana svakodnevno si prisustvovao sve¬ 
toj misi i primao svetu Pričest. Isus, nazočan u Euharistiji, 
davao ti je nadahnuće i snagu za tvoje brojne apostolske 
pothvate. Svakodnevno si adorirao, a ljubav prema Euha- 
ristijskom Isusu svesrdno si širio među mlade. Osobno si 
se posvetio Srcu Isusovu. Sve što si činio, radio si “na sla¬ 
vu Presvetog Srca Isusova” (D, 21.1.1928.) Božanska Pro¬ 
vidnost nagradila je tvoje pouzdanje u Srce Isusovo i na 
vidljiv način: tvoje tijelo očekuje uskrsnuće pod svodovi¬ 
ma Bazilike Srca Isusova u Zagrebu koja je bila mjesto 
tvoga posvećenja i uspona prema Bogu. Slušamo tvoje 
pobudne misli koje si nam ostavio o našem Spasitelju: 

Misli bi. Ivana Marža o Isusu Kristu i Euharistiji 

- Krist je došao na svijet da posveti svu prirodu, svakoga 
čovjeka i svaku narodnost. 

- Pričest je izvor života. 

- Svatko znade kako blizina Euharistije krijepi. 

- Ne zaboravimo na Kristovu neizmjernu ljubav i posve¬ 
timo veću pažnju maloj bijeloj Hostijici, koja osamlje¬ 
na na nas čeka u studenim crkvicama. 

- U sv. Pričesti gdje se vaše tijelo i vaša duša ujedinjuje sa 
samim Božanstvom, treba biti vrhunac vašega života; 

- Sjedinjujući se s Kristom u sv. Pričesti već se na zemlji 
ispunjava naša zadnja svrha i postajemo dionicima sa¬ 
me biti Božje. 

- Euharistija nas vodi k vrhuncu kršćanske savršenosti, 
pravog unutarnjeg života. 

- Euharistija je naša prva radost na zemlji; po njoj već 
postajemo dionicima buduće nebeske slave. 

- U svetoj Pričesti duša slavi svoje trijumfe, postaje 
slična svome božanskom Zaručniku, postaje božanska, 
postaje dionicom neizmjernosti i vječnosti. 

- Srce Isusovo, Tebi posvećujem svoj život: ako je na Tvo¬ 
ju slavu da trpim i tako dođem k Tebi, neka bude Tvoja 
volja. 

- Presveto Srce Isusovo je najjači faktor za rekristijani- 
zaciju društva. 

- Očekujem milosrđe Gospodinovo i nepodijeljeno, pot¬ 
puno, vječno posjedovanje Presvetog Srca Isusova. (Iz 
Testamenta ) 

(Ostale misli bi. Ivana Merza o istoj temi vidi u Dodatku na 
str. 54) 


Pomolimo se! 

Gospodine Isuse, ti si blaženom Ivanu otkrio sebe i 
bogatstvo svoga božanskog života u svome presvetom 
Srcu koje je on veoma štovao i ljubio; u tebi je našao sre¬ 
dište svoga života. Obdario si ga posebnim nadnaravnim 
darom razumijevanja i duboke vjere u presveti sakra¬ 
ment Euharistije. Svim svojim bićem on je duboko što¬ 
vao ovo otajstvo tvoje ljubavi primajući ga svakodnevno 
u svoje srce i ćesto mu se klanjao u pohodima crkvama. 
Po njegovu zagovoru udijeli i nama spoznanje ljubavi 
tvoga Presvetog Srca da ti i mi možemo u poniznosti 
služiti, otkrivati ljubav tvoga srca drugima i tako širiti 
tvoju slavu privodeći bližnje vjećnom spasenju. Daj da 
nam presveta Euhristija postane središtem našega du¬ 
hovnog života odakle ćemo crpsti snagu za svoje po¬ 
svećenje i za svoju ljubav prema bližnjemu. Po Kristu 
Gospodinu našemu. Amen. 

Drugi dan 

VRHUNAC MOLITVENOG ŽIVOTA 
U LITURGIJI 

Blaženi Ivane, svojim svetim životom ti si nam ostavio 
divan primjer čovjeka molitve. Po ustrajnoj molitvi bio si 
potpuno uronjen u Boga. Čak si četiri sata dnevno po¬ 
svećivao molitvi u raznim oblicima: sv. misa, časoslov, kru¬ 
nica, adoracija, križni put. No srce i središte tvoga duhov¬ 
nog i molitvenog života bila je sveta liturgija - službeno bo¬ 
goslužje Katoličke Crkve. Iz njezina središta - sv. Euhari¬ 
stije, ti si dnevno crpio milosnu snagu za uspon prema sve¬ 
tosti i nadahnuća za svoj apostolski rad. Svjestan koliko je 
velika vrijednost svetog bogoslužja za pravi kršćanski život 
riječju i perom oduševljavao si i mlade i odrasle za svetu li¬ 
turgiju te si tako postao i jednim od prvaka liturgijske ob¬ 
nove. Tvoje divne misli o liturgiji otkrivaju nam svetište 
tvoje duše uronjene u nadnaravni svijet, koja je težila pje¬ 
vati već ovdje na zemlji neprestanu hvalu Bogu, koju ti sa¬ 
da s korovima anđeoskim pjevaš u vječnosti. 

Misli bi. Ivana Marža o molitvi i liturgiji 

- Naš duh teži za savršenim, velikim Duhom. U molitvi 
se s Njim razgovara i On mu tako čudnovato fino odgo¬ 
vara da čovjek misli te diše zrak visina. 

- U liturgiji čovjek na najsavršeniji način odaje Bogu onu 
čast koja mu pripada. 

- Liturgija je službena molitva Crkve, službena molitva 
Zaručnice Kristove, razgovor između Zaručnice i 
božanskog Zaručnika. 

- Kao što je prema sv. Ivanu Jaganjac središte neba, tako 
se isto sveta liturgija kreće oko presvete Hostije - oko 
samoga Isusa Krista. 

- Sveta liturgija je najbolji vod, koji nam otkriva na vrlo 
pedagoški način tijekom jedne crkvene godine sve po¬ 
jedinosti iz života našega Spasitelja. 

- Po liturgijskom razmatranju svaki katolik postaje velik 
i univerzalan i počinje osjećati što osjeća sama Crkva. 

- Na temelju se liturgije svaka pojedina duša odgaja. 

- Liturgija je pedagogija u pravom smislu riječi, jer po¬ 
moću nje vjernik u svojoj duši proživljava sve faze 
vječnog Kristova života. 

- Vjernik, koji se moli liturgijski, pridružuje se korovima 
anđeoskim, koji neprestano hvale Tvorca i čovjek se 
zapravo na taj način već na ovoj zemlji počinje vježbati 
u onoj službi koju će pun radosti i ushićenja obavljati u 
vječnosti. 

- Sveta liturgija je jedno od najmoćnijih sredstava sve¬ 
općeg mira. 

(Ostale misli bi. Ivana Merza o istoj temi vidi u Dodatku na 
str. 56) 


Pomolimo se! 

Gospodine Bože, tvoj je sluga blaženi Ivan bio duboko 
s tobom sjedinjen po svakodnevnoj molitvi. Neprestano 
je uzdizao svoj um i srce prema tebi koji si ga privlačio. 
Dao si mu veliku milost daje shvatio vrijednost i potrebu 
svete liturgije za pravi kršćanski život i za naše osobno 
posvećenje. Daj da i mi budemo vjerni našim molitvenim 
dužnostima. Daj nam jakosti po zagovoru blaženog Iva¬ 
na da nadvladamo mlitavost i mlakost te posvećujemo 
potrebno vrijeme molitvi koja nas s tobom sjedinjuje. 
Udijeli nam milost da u svetoj liturgiji po zagovoru 
blaženog Ivana i mi nalazimo izvor duhovnosti i osobnog 
posvećenja i da se tako već sada na zemlji pridružujemo 
korovima anđeoskim u pjevanju tvoje hvale. Po Kristu 
Gospodinu našemu. Amen. 

Treći dan 

LJUBAV PREMA BLIŽNJEMU 
KROZ KRŠĆANSKI APOSTOLAT 
I SURADNJA S KRISTOM 
U ŠIRENJU BOŽJEGA KRALJEVSTVA 

Blaženi Ivane, tvoja ljubav prema Bogu bila je usko po¬ 
vezana s tvojom ljubavlju prema bližnjemu gdje je dobila 
svoju najjasniju potvrdu i očitovanje. Ona se najviše očito¬ 
vala u tvome apostolskom radu da se vijest o Isusu Kristu i 
kršćanska vjera prošire, da se ljudi usreće njegovom isti¬ 
nom i uđu u njegovo kraljevstvo. Spoznatu istinu da je u 
Isusu Kristu ostvarenje svih naših želja i težnji širio si po¬ 
svuda u svojoj okolini, a napose među mladima. Gotovo 
da nije bilo područja ljudskog života gdje nisi bio apostol¬ 
ski nazočan, bilo svojom riječju ili perom, ili osobnim zala¬ 
ganjem. Glavno područje tvoga apostolata bili su mladi 
kojima sij)osvetio svoj profesionalni rad i svoje slobodno 
vrijeme. Želio si ih najprije izgraditi u prave kršćane, a on¬ 
da ih učiniti Kristovim apostolima. Ostavio si nam divnih 
misli o svome apostolatu i potrebi rada za spašavanje duša 
i širenje Božjega Kraljevstva među ljudima: 

Misli bi. Ivana Marža 
o ljubavi k bližnjemu i o apostolatu 

- Dan što ga čovjek posveti drugome nije nipošto gubi¬ 
tak već dobitak. Dani u kojima ne učinimo ništa za dru¬ 
ge, već samo za se, to su izgubljeni dani. 

- Učiniti djelo ljubavi čovjeku koji trpi temelj je svakog 
duševnog života. 

- Mladi naraštaj goji zanosnu ljubav prema našemu Spa¬ 
sitelju, koji je uvijek s njim u presv. Euharistiji; tu on 

crpi svu svoju snagu za svoje djelovanje, za svoj aposto- 
lat. 

- Svi smo pozvani na suradnju Božju, u tome je sav smi¬ 
sao života pojedinca i cijele povijesti ljudskoga roda. 

- Sva ljudska djelatnost mora biti radi ljubavi, radi apo- 
stolata; radi toga da se širi Kraljevstvo Božje među lju¬ 
dima. 

- Važnije od umjetnosti jest odgajati i voditi ljude k Isu¬ 
su, a u tom poslu umjetnost, kao i sve što je stvoreno, 
ima samo pomagati čovjeku da dođe do Isusa. 

- U radu mora biti prvi kriterij spas duša, dobro sv. 
Crkve i to onako kako si to dobro zamišlja Sv. Stolica. 

- Katolicizam se neće širiti u nas ako ne bude bilo Radni¬ 
ka, Molitelja i Patnika. To je jedan zakon u širenju 
Kraljevstva Božjega na zemlji. 

- Temelj našega apostolskog rada i uspjeha leži u nama 
samima, u našem odnosu k Isusu, koji u nama mora 
živjeti. 

(Ostale misli bi. Ivana Merza o istoj temi vidi u Dodatku na 
str. 58) 


Pomolimo se! 

Gospodine Bože, ti si svoga slugu blaženog Ivana 
ispunio svojom ljubavlju koju je on nesebično svjedočio i 
na razne načine darivao bližnjemu. Napose ju je pokazi¬ 
vao privodeći mlade tebi, radeći za njihovo nadnaravno 
dobro, za spasenje njihovih duša, nastojeći od njih učini¬ 
ti izgrađene i svjesne kršćane. Molimo te da po zagovoru 
blaženog Ivana i mi nesebično širimo tvoju ljubav, radi¬ 
mo za proširenje tvoga Kraljevstva i nastojimo privući 
tebi što više duša. Po Kristu Gospodinu našemu. Amen. 

BLAŽENI IVAN MERZ 

DEVETNICA U ČAST 
BLAŽENOM IVANU MERZU 


Tekst ove devetnice namijenjen je za dvije svrhe: može 
se upotrijebiti kao priprava pred liturgijski blagdan bi. 
Ivana Merza 10. svibnja, ili za bilo koju prigodu poveza¬ 
nu s proslavom njegovih obljetnica. Druga svrha jest da 
posluži vjernicima kao molitva za dobivanje milosti po 
zagovoru bi. Ivana. Tom prigodom nakon završetka mo¬ 
litava predviđenih za svaki dan treba nadodati i posebnu 
molitvu za postignuće tražene milosti (str. 34). 

Oni koji obavljaju devetnicu da zadobiju milost treba¬ 
ju imati u vidu da je sveta liturgija sa središtem u Euhari¬ 
stiji bila bi. Ivanu Merzu trajan izvor na kojem je hranio 
svoj život vjere i crpio snagu za ostvarenje svetosti. Prepo- 
ruča se stoga za vrijeme devetnice obaviti sv. ispovijed i 
bar jedanput primiti sv. pričest; koji mogu neka pohode 
njegov grob u Bazilici Srca Isusova u Zagrebu, Palmo- 
tićeva 31. 

Devetnica je sastavljena prema raznim vrlinama u ko¬ 
jima se isticao bi. Ivan Merz. Dodane su i njegove misli; 
kod javne molitve devetnice u crkvi mogu se izabrati neke 
od njih, a naizmjenično ih mogu čitati za to prije određeni 
čitači. Na kraju devetnice nalaze se još dodatne misli bi. 
Ivana o istim temama koje se mogu upotrijebiti prema 
pojedinim danima. 


31 


Uvodna molitva 


Gospodine Bože, započinjemo devetnicu u čast tvoga 
vjernog sluge, blaženog Ivana Merza koji je tebe prosla¬ 
vio na zemlji i u kojem si se ti divno proslavio. U njemu si 
nam darovao divan primjer svetosti i potičeš nas da ide¬ 
mo njegovim putem vjernosti života po svetom Evanđe¬ 
lju. Po njegovu zagovoru udijeli nam svima potrebne mi¬ 
losti u vršenju naših staleških dužnosti, te da i mi poput 
blaženog Ivana ostvarimo svetost kršćanskoga života i ta¬ 
ko te proslavimo ovdje na zemlji. Po Kristu Gospodinu 
našemu. Amen. 


Prvi dan 

ŽIVOT - SMRT - PROLAZNOST - VJEČNOST 

Blaženi Ivane, razmišljajući o tajni života i smrti još 
kao mladić brzo si uočio prolaznost svega zemaljskoga. 
Misao na vječnost stalno je bila nazočna u tvome duhu. 
Boravkom na bojištu, svakodnevno suočen s trpljenjem i 
smrću, te prosvijetljen milošću Božjom potpuno si promi¬ 
jenio svoj pogled na svijet. Jedine zadovoljavajuće odgo¬ 
vore na sva temeljna životna pitanja našao si u kršćanskoj 
vjeri. Vođen milošću Božjom ostavio si nam o tome misli 
koje su i danas aktualne. Slušamo te kako nam i danas go¬ 
voriš kroz svoje izreke: 

Misli bi. Ivana o prolaznosti života i o vječnosti: 

- Ovaj je život samo kratka priprava za vječnost. 

- Trebamo nastojati zasladiti i ovo kratko doba života 
asketskim životom. 

- Osjećam kako je ovaj život samo prolazna faza u onaj 
trajni. 

- Bol, patnja, pogled na tolike tisuće iznakaženih, mrtvih 
i ispaćenih ljudi pere sa čovjeka sve prolazno i velikom 
mu energijom sugerira smisao života. 

- Najvažnije je pitanje za čovjeka problem smrti. 

- Život nije uživanje, nego žrtva. 

- Čovjek je ovdje samo putnik, njegovo pravo određenje 
nije na toj zemlji, on je izabran za nešto više. 

- U ovome leži filozofija sreće: valja postaviti težište svih 
naših želja u onaj svijet. 

- Treba sve sile ovoga života usredotočiti prema životu 
koji slijedi nakon boravka na zemlji. 

- Upotrijebimo sve naše energije da spasimo svoje duše i 
što više duša naših bližnjih. 

(Ostale misli bi. Ivana Merza o istoj temi vidi u Dodatku na 
str. 53) 


Pomolimo se! 

Gospodine Bože, Ti si svoga slugu blaženog Ivana 
prosvijetlio da shvati smisao života i nađe odgovore na 
sva pitanja u svjetlu kršćanske vjere. Nakon mnogih raz¬ 
mišljanja blaženi je Ivan razumio da je ovaj zemaljski 
život samo priprema za onaj drugi nebeski u koji je on 
već ušao. Po njegovu zagovoru molimo te da i nama udi¬ 
jeliš milost prosvijetljenog gledanja na ovozemaljski 
život, da budemo svjesni njegove prolaznosti i da ga što 
bolje iskoristimo za \ječnost. Daj da nas ništa ne odvrati 
od vječnog života prema kojemu putujemo, a u koji je već 
ušao tvoj sluga blaženi Ivan. To te molimo po Kristu Go¬ 
spodinu našemu. Amen. 

Ako se devetnica moli da se isprosi milost po zago¬ 
voru bi. Ivana treba svakoga dana dodati još i ovu molitvu: 

Za svaki dan u devetnici: 

Oče nebeski, u blaženom Ivanu Merzu dao si nam di¬ 
van uzor kršćanskih vrlina. Svojim svetim životom on 
nam je pokazao kako se uz pomoć Tvoje milosti i u 
laičkom staležu može postići svetost života. Pomozi nam 
da ohrabreni njegovom ljubavlju prema Kristu i Crkvi 
idemo putem svetosti i nasljedujemo njegovu apostolsku 
revnost u širenju Tvoga Kraljevstva. Po njegovu zagovo¬ 
ru udijeli mi posebnu milost za koju te sada molim... ako 
je to na korist mome vječnom spasenju, a Tebi na slavu. 
Po Kristu Gospodinu našemu. Amen. Slava Ocu... 

(Mogu se dodati još i litanije bi. Ivana Merza str. 60) 

Drugi dan 

BOG I RELIGIJA 

Blaženi Ivane, odgajan si u liberalnoj sredini i tek pod 
konac gimnazije počeo si ozbiljnije razmišljati o religioz¬ 
nim temama. Promatrao si stvoreni svijet oko sebe, napo¬ 
se svemir i zaključuješ na postojanje Stvoritelja koji svime 
upravlja. Kroz osobno razmišljanje, kroz promatranje 
prirode i kroz umjetnost dolazio si do spoznaje prave reli¬ 
gije i njezine vrijednosti za tvoj život. Pravu si religiju po¬ 
stupno pronašao jedino u katoličkoj vjeri kojoj ćeš potom 
posvetiti cijeli svoj život. Ostavio si nam divne misli o svo¬ 
me usponu prema Bogu koji te je sve više prosvjetljivao i 
privlačio svojom milošću, a ti si mu se spremno odazivao. 
Iz tvojih misli naziremo svjetlo Božje milosti koja je ra¬ 
svjetljavala Tvoj um: 

Misli bi. Ivana Merzu o Bogu 

- Sve divote svijeta, sva priroda, dovode do spoznaje da 
je to sve od neizmjernog Duha, od Ideala čovječanstva, 
od Istine, Dobrote i Ljepote. 

-Ja vjerujem u Gospoda Boga svemogućega, vjerujem 
da je On savršen Duh u slobodi volje i veličini. 

- Bože, koliko Te ljubim, koliko Ti zahvaljujem što mi 
sada napunjaš dušu čudnom, punom slašću. Kako se 
moja duša diže, kako leti k Tebi, htjela bi da nadčov- 
ječnom snagom razbije ova prsa i ode gore da se vječno 
s Tobom sjedini. 

- Najbolja upotreba vremena jest kontemplacija o Bogu 
i o objavljenim istinama. 

- Apsolutno je zadovoljstvo samo u Bogu. 

- Postoji jedan Bog koji neprestano djeluje na ljudske 
duše. 

- Čovjek, koji je gospodar sve prirode, ima pravo da mu 
sva priroda služi, ali ima i dužnost da kao Gospodaru 
svega u ime cijele prirode daje Bogu čast i slavu. 

(Ostale misli bi. Ivana Merza o istoj temi vidi u Dodatku na 
str. 53) 

Pomolimo se: 

Gospodine Bože, tvoj je sluga, blaženi Ivan, rasvijet¬ 
ljen i vođen tvojom milošću pronašao put do tebe. Obja¬ 
vio si mu se u ljepotama stvorenoga svijeta, u veličajnosti 
svemira, i u nutrini srca koje teži tebi, svome izvoru. Ti si 
ga k sebi privlačio, a on se spremno odazivao poticajima 
tvoga Duha. Udijeli po njegovu zagovoru i nama milost 
da se uvijek odazivamo tvojim poticajima, da te otkriva¬ 
mo i pronalazimo u stvorenim stvarima i preko njih da se 
uspinjemo prema tebi, te se zajedno s blaženim Ivanom i 
mi s tobom vječno sjedinimo. Po Kristu Gospodinu 
našemu. Amen. 

(Ako se devetnica moli da se isprosi milost po zagovo- 
ru bi. Ivana treba izmoliti svakoga dana dodatnu molitvu od 
prvoga dana, str. 34. Mogu se dodati još i litanije bi. Ivana 
Merza, str. 60) 


Treći dan 

ISUS KRIST I LJUBAV NJEGOVA SRCA 
U EUHARISTIJI 

Blaženi Ivane, središte tvoga kršćanskog života bio je 
naš Spasitelj Isus Krist. Njega si susretao najprije kao 
kozmičkog vladara svemira, zatim nazočnog u liturgiji 
Crkve i crkvenoj hijerarhiji, a napose si ga gledao u rim¬ 
skom biskupu - Papi; prepoznavao si ga u bližnjemu, a 
Kristovu ljubav posebno si štovao i u nju se pouzdavao 
pod znakom njegova Presvetog Srca. Najvažnije mjesto 
tvoga susreta sa Spasiteljem bila je presveta Euharistija 
koja je postala središte tvoga duhovnog života. Još od 
svojih studentskih dana svakodnevno si prisustvovao sve¬ 
toj misi i primao svetu Pričest. Isus nazočan u Euharistiji 

davao ti je nadahnuće i snagu za tvoje brojne apostolske 
pothvate. Svakodnevno si adorirao, a ljubav prema Euha- 
ristijskom Isusu svesrdno si širio među mlade. Osobno si 
se posvetio Srcu Isusovu. Sve što si činio, radio si “na sla¬ 
vu Presvetog Srca Isusova” (D, 21.1.1928.). Božanska 
Providnost nagradila je tvoje pouzdanje u Srce Isusovo i 
na vidljiv način: tvoje tijelo očekuje uskrsnuće pod svodo¬ 
vima Bazilike Srca Isusova u Zagrebu koja je bila mjesto 
tvoga posvećenja i uspona prema Bogu. Slušamo tvoje 
pobudne misli koje si nam ostavio o našem Spasitelju: 

Misli bi. Ivana Marža o Isusu Kristu i Euharistiji 

- Krist je došao na svijet da posveti svu prirodu, svakoga 
čovjeka i svaku narodnost. 

- Pričest je izvor života. 

- Svatko znade kako blizina Euharistije krijepi. 

- Ne zaboravimo na Kristovu neizmjernu ljubav i posve¬ 
timo veću pažnju maloj bijeloj Hostijici, koja osamlje¬ 
na na nas čeka u studenim crkvicama. 

- U sv. Pričesti gdje se vaše tijelo i vaša duša ujedinjuje sa 
samim Božanstvom, treba biti vrhunac vašega života; 

- Sjedinjujući se s Kristom u sv. Pričesti već se na zemlji 
ispunjava vaša zadnja svrha i postajete dionicima same 
biti Božje. 

- Euharistija nas vodi k vrhuncu kršćanske savršenosti, 
pravog unutarnjeg života. 

- Euharistija je naša prva radost na zemlji; po njoj već 
postajemo dionicima buduće nebeske slave. 

- U svetoj Pričesti duša slavi svoje trijumfe, postaje 
slična svome božanskom Zaručniku, postaje božanska, 
postaje dionicom neizmjernosti i vječnosti. 

- Srce Isusovo, Tebi posvećujem svoj život: ako je na Tvo¬ 
ju slavu da trpim i tako dođem k Tebi, neka bude Tvoja 
volja. 

- Presveto Srce Isusovo je najjači faktor za rekristijani- 
zaciju društva. 

- Očekujem milosrđe Gospodinovo i nepodijeljeno, pot¬ 
puno, vječno posjedovanje Presvetog Srca Isusova. 

(Iz Testamenta) 

(Ostale misli bi. Ivana Merza o istoj temi vidi u Dodatku na 
str. 54) 


Pomolimo se! 

Gospodine Isuse, ti si blaženom Ivanu otkrio sebe i 
bogatstvo svoga božanskog života u svome presvetom 
Srcu koje je on veoma štovao i ljubio; u tebi je našao sre¬ 
dište svoga života. Obdario si ga posebnim nadnaravnim 
darom razumijevanja i duboke vjere u presveti sakra- 
menat Euharistije. Svim svojim bićem on je duboko što¬ 
vao ovo otajstvo tvoje ljubavi primajući ga svakodnevno 
u svoje srce i često mu se klanjao u pohodima crkvama. 
Po njegovu zagovoru udijeli i nama spoznanje ljubavi 
tvoga Presvetog Srca da ti i mi možemo u poniznosti 
služiti, otkrivati ljubav tvoga srca drugima i tako širiti 
tvoju slavu privodeći bližnje vječnom spasenju. Daj da 
nam presveta Euhristija postane središtem našega du¬ 
hovnog života odakle ćemo crpsti snagu za svoje po¬ 
svećenje i za svoju ljubav prema bližnjemu. Po Kristu 
Gospodinu našemu. Amen. 

(Ako se devetnica moli da se isprosi milost po zagovo¬ 
ru bi. Ivana treba izmoliti svakoga dana dodatnu molitvu od 
prvoga dana, str. 34. Mogu se dodati još i litanije bi. Ivana 
Merza, str. 60) 

V 

Četvrti dan 

BLAŽENA DJEVICA MARIJA 

Blaženi Ivane, tebe je posebno resila duboka po- 
božnost prema Blaženoj Djevici Mariji. Već kao mladić 
utjecao si se Blaženoj Gospi da ti pomaže u borbi protiv 
grijeha i da ti čuva čistoću duše. Njoj u čast položio si zav¬ 
jet čistoće, a Ona ti je pomogla da si ga mogao savjesno 
obdržavati na udivljenje svih koji su te poznavali i divili se 
djevičanskom sjaju tvoje duše. Pobožnost prema Mariji 
napose si produbio u Lurdu gdje si zavolio krunicu, koja 
ti je uz Euharistiju postala najvjernijim prijateljem do 
groba, te si je svakodnevno molio. Bio si veliki promica¬ 
telj štovanja Lurdske Gospe, kojoj si posvetio brojna pre¬ 
davanja i pisane tekstove. Često si javno isticao ulogu 
Blažene Djevice Marije za duhovni život svakog vjernika 
pa si nam tako o Blaženoj Gospi ostavio poticajne misli i 
svoje iskrene molitve za pomoć: 

Misli bi. Ivana o Blaženoj Djevici Mariji 

- Majko moja dobra, Najveća, molim Te, napuni moju 
dušu lijepim osjećajima i plemenitim mislima, uvijek 
mi označi pravi put, pa makar mi i bilo teško slijediti 

ga- 

- Moja molitva sada ide Neoskvrnjenoj: neka me u ovom 
gradu Beču prati na svakom koraku. Svaki moj hod i 
korak neka bude usmjeren lijepom. 

- Majko vječna, Ti koja si utjelovljenje poezije, svega li¬ 
jepog i vječnog, daj da i dalje mogu primati darove lje¬ 
pote! 

- Svećenik koji nam dijeli Euharistiju, zapravo nadom¬ 
ješta Blaženu Djevicu Mariju koja nam daje puninu 

svoga vlastitog unutarnjeg života, koja nam daje samog 
Boga, Isusa Krista euharistijskoga. 

- Ako mi Blažena Djevica Marija i nije posve izliječila 
oči - tako da s dosta poteškoća čitam - to sam u Lurdu 
zavolio krunicu, koja će mi biti uz sv. Euharistiju naj¬ 
vjerniji prijatelj do groba. 

- Kada vam bude u životu teško i kada vas snađu nevolje, 
uzmite Gospinu krunicu i ona će vas utješiti i dati vam 
snage da sve mirno snosite s potpunim predanjem u 
Volju Božju. 

- Molimo se Mariji bez prestanka da puni svete radosti 
jednom preminemo u njezinu nježnom zagrljaju i na 
Srcu Isusovu. 

(Ostale misli bi. Ivana Merza o istoj temi vidi u Dodatku na 
str. 55) 


Pomolimo se! 

Gospodine Isuse, blaženi je Ivan posebno štovao tvoju 
i našu nebesku Majku Mariju, njoj se utjecao napose u 
napastima protiv svete čistoće, svakodnevno je častio 
molitvom svete krunice, širio je njezinu slavu i branio je 
kad su omalovažavali njezinu majčinsku brigu za spa¬ 
senje naših duša koju je pokazivala kad se u Lurdu po¬ 
javljivala. Molimo te da po njegovu zagovoru i mi tako 
štujemo tvoju presvetu Majku, te nam ona bude zaštitni¬ 
ca čistoće naših duša i utjeha u posljednjim časovima 
života. Amen. 

(Ako se devetnica moli da se isprosi milost po zagovo¬ 
ru bi. Ivana treba izmoliti svakoga dana dodatnu molitvu od 
prvoga dana, str. 34. Mogu se dodati još i litanije bi. Ivana 
Merza, str. 60) 

Peti dan 

CRKVA - MISTIČNO TIJELO KRISTOVO 


Blaženi Ivane, prosvijetljen milošću Božjom Ti si po¬ 
put svetoga Pavla duboko shvatio otajstvo Crkve kao Mi¬ 
stičnog Tijela Kristova. U Crkvi si vidio i nalazio prisut¬ 
nog Krista. Kad su te jednom zapitali zašto ljubiš Kato¬ 
ličku Crkvu odgovorio si: »Jer u njoj vidim jasnu sliku 
preljubljenog Spasitelja i Boga Isusa sa svim njegovim 
savršenstvima, a u Svetom Ocu Papi pod prilikama čovje¬ 
ka, vidim Boga svoga i Gospoda svog.« Ta tvoja ljubav 
prema Crkvi bila je tvoje glavno obilježje kao zreloga ka¬ 
toličkog intelektualca i najjača ideja u tvome liku. Ona je 
poprimila sasvim konkretni oblik u tvojoj velikoj odano¬ 
sti i poštovanju prema rimskom biskupu - papi, Petrovu 
nasljedniku na zemlji, te prema ostalim članovima crkve¬ 
ne hijerarhije. Njegove si enciklike, govore, riječi i poru¬ 
ke marljivo proučavao i širio drugima, napose među mla¬ 
dima. Sve što si o Crkvi napisao proviralo je iz tvoga du¬ 
bokoga iskustva. Premda nisi bio svećenik, bio si stup 
Crkvi Božjoj, kako su za tebe govorili. Iz tvoje velike lju¬ 
bavi prema Crkvi slijedio je tvoj nesebični apostolski an¬ 
gažman da sve ljude privučeš što bliže u krilo jedne svete 
katoličke i apostolske Crkve. Tvoje misli o svetoj Crkvi i 
Svetom Ocu pune su duboke vjere i zanosa: 


Misli blaženog Ivana Merza o Crkvi 

- Najveća stvar, koja postoji na svijetu jest sv. Crkva; naj¬ 
veća stvar u Crkvi jest Misa, a u Misi pretvorba. 

- Crkva je vrhunac i središte kulture i cijelog čovječan¬ 
stva. 

- Središte svega neka bude naš Gospodin Isus, koji je u 
Crkvi, svome živom tijelu, posvetio cijelu prirodu i dje¬ 
lovanje čovječanstva. 

- Crkva je velebni odraz samog neizmjernog Krista. 

- Papa je vidljivi i živi Krist na zemlji među ljudima, za¬ 
ručnik sveopće Crkve. 

- Papinstvo je podloga i nepomična pećina na kojoj je 
sazdana sva Crkva i proteže se otajstveno na sve bisku¬ 
pije svijeta. 

- Jedna je od bitnih karakteristika svakog rimskog kato¬ 
lika da ljubi Svetog Oca Papu i da sve svoje misli i djela 
ravna prema njegovim odredbama i željama. 

- Zgrada našeg duhovnog života, našeg vjerskog znanja i 
naših djelatnosti, mora se podići na nepokolebljivoj 
podlozi istina što ih papinstvo neprevarljivo naučava. 
Papinstvo je pećina i podloga duhovnom životu svakog 
vjernika. 

- U Rimu se osjeća da su svi narodi samo braća i sestre u 
zajedničkoj obitelji i svetoj Crkvi, koje je otac i pogla¬ 
var vječni Namjesnik Božji, biskup rimski. 

(Ostale misli bi. Ivana Merza o istoj temi vidi u Dodatku na 
str. 55) 


Pomolimo se! 

Gospodine, svome sluzi blaženom Ivanu dao si duboku 
spoznaju otajstva svete Crkve kojoj je on posvetio svoje 
biće i ljubav svoga srca; u njoj je gledao nazočnog Krista 
Spasitelja i želio je što više duša privući u njezino okrilje. 
Gajio je osobitu ljubav prema Svetom Ocu i širio je njego¬ 
vo štovanje među mladima i u katoličkoj javnosti. Molimo 
te da po njegovu zagovoru i mi ljubimo svetu Crkvu, nju 

branimo, njoj služimo, njezine pastire slušamo i slijedi¬ 
mo, poput blaženog Ivana svaku Papinu riječ pažljivo 
čitamo i njegovo učenje u djelo sprovodimo pridonoseči 
tako širenju tvoga Kraljevstva na zemlji. Po Kristu Go¬ 
spodinu našemu. Amen. 

(Ako se devetnica moli da se isprosi milost po zagovo¬ 
ru bi. Ivana treba izmoliti svakoga dana dodatnu molitvu od 
prvoga dana, str. 34. Mogu se dodati još i litanije bi. Ivana 
Merza, str. 60) 


■>/ 

Šesti dan 

VRHUNAC MOLITVENOG ŽIVOTA 
U LITURGIJI 

Blaženi Ivane, svojim svetim životom ti si nam ostavio 
divan primjer čovjeka molitve. Po ustrajnoj molitvi bio si 
potpuno uronjen u Boga. Čak si četiri sata dnevno po¬ 
svećivao molitvi u raznim oblicima: sv. misa, časoslov, 
krunica, adoracija, križni put. No srce i središte tvoga du¬ 
hovnog i molitvenog života bila je sveta liturgija - službe¬ 
no bogoslužje Katoličke Crkve. Iz njezina središta - sv. 
Euharistije, ti si dnevno crpio milosnu snagu za uspon 
prema svetosti i nadahnuća za svoj apostolski rad. Svje¬ 
stan koliko je velika vrijednost svetog bogoslužja za pravi 
kršćanski život riječju i perom oduševljavao si i mlade i 
odrasle za svetu liturgiju te si tako postao i jednim od 
prvaka liturgijske obnove. Tvoje divne misli o liturgiji ot¬ 
krivaju nam svetište tvoje duše uronjene u nadnaravni 
svijet, koja je težila pjevati već ovdje na zemlji neprestanu 
hvalu Bogu, koju ti sada s korovima anđeoskim pjevaš u 
vječnosti: 

Misli bi. Ivana Marža o molitvi i liturgiji 

- Naš duh teži za savršenim, velikim Duhom. U molitvi 
se s Njim razgovara i On mu tako čudnovato fino odgo¬ 
vara da čovjek misli te diše zrak visina. 

- U liturgiji čovjek na najsavršeniji način odaje Bogu onu 
čast koja mu pripada. 

- Liturgija je službena molitva Crkve, službena molitva 
Zaručnice Kristove, razgovor između Zaručnice i 
božanskog Zaručnika. 

- Kao što je prema sv. Ivanu Jaganjac središte neba, tako 
se isto sveta liturgija kreće oko presvete Hostije - oko 
samoga Isusa Krista. 

- Sveta Liturgija je najbolji vod, koji nam otkriva na vrlo 
pedagoški način tijekom jedne crkvene godine sve po¬ 
jedinosti iz života našega Spasitelja. 

- Po liturgijskom razmatranju svaki katolik postaje velik 
i univerzalan i počinje osjećati što osjeća sama Crkva. 

- Na temelju se liturgije svaka pojedina duša odgaja. 

- Liturgija je pedagogija u pravom smislu riječi, jer po¬ 
moću nje vjernik u svojoj duši proživljava sve faze 
vječnog Kristova života. 

- Vjernik, koji se moli liturgijski, pridružuje se korovima 
anđeoskim, koji neprestano hvale Tvorca i čovjek se 
zapravo na taj način već na ovoj zemlji počinje vježbati 
u onoj službi koju će pun radosti i ushićenja obavljati u 
vječnosti. 

- Sveta liturgija je jedno od najmoćnijih sredstava sve¬ 
općeg mira. 

(Ostale misli bi. Ivana Merza o istoj temi vidi u Dodatku na 
str. 56) 


44 


Pomolimo se! 

Gospodine Bože, tvoj je sluga blaženi Ivan bio duboko 
s tobom sjedinjen po svakodnevnoj molitvi. Neprestano 
je uzdizao svoj um i srce prema tebi koji si ga privlačio. 
Dao si mu veliku milost daje shvatio vrijednost i potrebu 
svete liturgije za pravi kršćanski život i za naše osobno 
posvećenje. Daj da i mi budemo vjerni našim molitvenim 
dužnostima. Daj nam jakosti po zagovoru blaženog Iva¬ 
na da nadvladamo mlitavost i mlakost te posvećujemo 
potrebno vrijeme molitvi koja nas s tobom sjedinjuje. 
Udijeli nam milost da u svetoj liturgiji po zagovoru 
blaženog Ivana i mi nalazimo izvor duhovnosti i osobnog 
posvećenja i da se tako već sada na zemlji pridružujemo 
korovima anđeoskim u pjevanju tvoje hvale. Po Kristu 
Gospodinu našemu. Amen. 

(Ako se devetnica moli da se isprosi milost po zagovo¬ 
ru bi. Ivana treba izmoliti svakoga dana dodatnu molitvu od 
prvoga dana, str. 34. Mogu se dodati još i litanije bi. Ivana 
Merza, str. 60) 


Sedmi dan 

BORBA TIJELA I DUHA PROTIV GRIJEHA, 
NASTOJANJE ZA MORALNIM 
USAVRŠAVANJEM 

Blaženi Ivane, od svoje mladosti osjećao si u svome 
biću kako piše sv. Pavao: zakon duha i zakon tijela koji 
vojuju jedan protiv drugoga (usp. Rim, 7, 21-23). Osjećao 
si težnju za moralnim savršenstvom, za kršćanskom sve- 
tošću, a s druge strane uviđao si svoju slabost i ogra¬ 
ničenost da ostvariš te ideale. Rasvijetljen Božjom mi- 
lošću postao si svjestan da je kršćansku svetost moguće 

ostvariti samo kroz intenzivni duhovni život koji uk¬ 
ljučuje molitvu, primanje sv. sakramenata ispovijedi i 
pričesti, čitanje sv. Pisma i duhovnih knjiga, osobnu aske¬ 
zu i svladavanje svojih nagnuća. Stoga si ozbiljno upo¬ 
trebljavao sva sredstva što su ti ih Crkva i učitelji kršćan¬ 
ske duhovnosti davali da ostvariš cilj i načiniš od svoje 
duše remek-djelo. Ostavio si nam lijepe misli o svome du¬ 
hovnom životu, i nisi se ustručavao zapisati i svoje slabo¬ 
sti, borbe i kolebanja; time si nas ohrabrio i pokazao daje 
moguće svladati tijelo i njegova nagnuća, steći kršćanske 
kreposti i slijediti Isusa i tako stići do svetosti. Tvoje misli 
koje si nam zapisao sve nas u tome smislu ohrabruju: 

Misli bi. Ivana Marža o borbi protiv grijeha 
i moralnih slabosti 

- Budući da je grijeh najveće zlo, zapravo jedino zlo, jer 
nas lišava jedinoga dobra - Boga, slijedi da grijeh valja 
najviše mrziti i svim se sredstvima protiv njega boriti. 

- Sto god radili, sva djela moraju ići za tim da se u svijetu 
čini što manje grijeha i što više zaslužnih djela. 

- Tko vojuje u redovima Crkve, ima samo jednog nepri¬ 
jatelja - grijeh, sve su ostalo indiferentne stvari, kojima 
se valja služiti za pobijanje grijeha i promicanje spasa 
duša. 

- Nije dosta samo vjerovati. Naša vjera mora biti sistem, 
mora biti putokaz života, da ne radimo protiv principa 
pravednosti i vječnosti. 

- Biti praktičnim katolikom mora biti moja svrha. 

- U našem je tijelu zakon, sasvim drugačiji od onoga koji 
je u našoj duši. 

- Napasti navale užasno, no molitva me diže. U svetinji 
nad svetinjama u srcu mom, nepokolebiva je vjera. 

- Treba krvave borbe da se ne potone u običnom svijetu. 

- Poniznost, samozataja, šutnja i dobra djela - jedina su 
realna sada i nakon smrti. 

- Težit ću za svetošću, za ujedinjenjem s Gospodinom 
Bogom i molit ću ga da mi dade otporne snage u život¬ 
noj borbi i energije u stvaranju. 

- Dva sakramenta - sv. ispovijed i sv. Pričest, izvor su 
stalne i uspješne reforme nutarnjeg života svakog kato¬ 
lika. 

- Bog hoće da vodi ljude pomoću ljudi. Ispovjednik od 
Boga dobiva posebne milosti da nam pokaže volju 
Božju. 

(Ostale misli bi. Ivana Merza o istoj temi vidi u Dodatku na 
str. 57) 


Pomolimo se! 

Nebeski Oče, ti si blaženog Ivana poticao na vođenje 
duhovnog života. On se spremno odazivao tvojim poticaji¬ 
ma i marno je prihvaćao sva sredstva što mu ih je Crkva 
davala da bi tebi u svojoj duši načinio dostojno boravište, 
da bi se iznutra izgrađivao i živio potpunim životom milo¬ 
sti. Dao si mu nutarnje svjetlo te je shvatio svoje slabosti, i 
snagu da se protiv njih bori; tako je izgrađivao svoj karak¬ 
ter i uspinjao se putem svetosti. S tvojom milošću pob¬ 
jeđivao je u napastima i stvarao je od svoje duše re- 
mek-djelo. Molimo te daj i nama, po njegovu zagovoru, 
snagu da svladamo slabosti svoga tijela i duha, i da se, 
vođeni njegovim primjerom i nebeskom pomoću, uz¬ 
dižemo putem svetosti. Po Kristu Gospodinu našemu. 
Amen. 

(Ako se devetnica moli da se isprosi milost po zagovo¬ 
ru bi. Ivana treba izmoliti svakoga dana dodatnu molitvu od 
prvoga dana, str. 34. Mogu se dodati još i litanije bi. Ivana 
Merza, str. 60) 

Osmi dan 

LJUBAV PREMA BLIŽNJEMU 
KROZ KRŠĆANSKI APOSTOLAT 
I SURADNJA S KRISTOM 
U ŠIRENJU BOŽJEGA KRALJEVSTVA 

Blaženi Ivane, tvoja ljubav prema Bogu bila je usko po¬ 
vezana s tvojom ljubavlju prema bližnjemu gdje je dobila 
svoju najjasniju potvrdu i očitovanje. Ona se najviše očito¬ 
vala u tvome apostolskom radu da se vijest o Isusu Kristu i 
kršćanska vjera prošire, da se ljudi usreće njegovom isti¬ 
nom i uđu u njegovo kraljevstvo. Spoznatu istinu da je u 
Isusu Kristu ostvarenje svih naših želja i težnji širio si po¬ 
svuda u svojoj okolini, a napose među mladima. Gotovo 
da nije bilo područja ljudskog života gdje nisi bio apostol¬ 
ski nazočan, bilo svojom riječju ili perom, ili osobnim zala¬ 
ganjem. Glavno područje tvoga apostolata bili su mladi 
kojima si posvetio svoj profesionalni rad i svoje slobodno 
vrijeme. Želio si ih najprije izgraditi u prave kršćane, a on¬ 
da ih učiniti Kristovim apostolima. Ostavio si nam divnih 
misli o svome apostolatu i potrebi rada za spašavanje duša 
i širenje Božjega Kraljevstva među ljudima: 

Misli bi. Ivana Marža 
o ljubavi k bližnjemu i o apostolatu 

- Dan što ga čovjek posveti drugome nije nipošto gubi¬ 
tak već dobitak. Dani u kojima ne učinimo ništa za dru¬ 
ge, već samo za se, to su izgubljeni dani. 

- Učiniti djelo ljubavi čovjeku koji trpi temelj je svakog 
duševnog života. 

- Mladi naraštaj goji zanosnu ljubav prema našemu Spasi¬ 
telju, koji je uvijek s njim u presv. Euharistiji; tu on crpi 
svu svoju snagu za svoje djelovanje, za svoj apostolat. 

- Sva ljudska djelatnost mora biti radi ljubavi, radi apo- 
stolata; radi toga da se širi Kraljevstvo Božje među lju¬ 
dima. 

- Važnije od umjetnosti jest odgajati i voditi ljude k Isu¬ 
su, a u tom poslu umjetnost, kao i sve što je stvoreno, 
ima samo pomagati čovjeku da dođe do Isusa. 

- U radu mora biti prvi kriterij spas duša, dobro sv. 
Crkve i to onako kako si to dobro zamišlja Sv. Stolica. 

- Katolicizam se neće širiti u nas ako ne bude bilo Radni¬ 
ka, Molitelja i Patnika. To je jedan zakon u širenju 
Kraljevstva Božjega na zemlji. 

- Temelj našega apostolskog rada i uspjeha leži u nama 
samima, u našem odnosu k Isusu, koji u nama mora 
živjeti. 

(Ostale misli bi. Ivana Merza o istoj temi vidi u Dodatku na 
str. 58) 


Pomolimo se! 

Gospodine Bože, ti si svoga slugu blaženog Ivana 
ispunio svojom ljubavlju koju je on nesebično svjedočio i 
na razne načine darivao bližnjemu. Napose ju je pokazi¬ 
vao privodeći mlade tebi, radeći za njihovo nadnaravno 
dobro, za spasenje njihovih duša, nastojeći od njih učini¬ 
ti izgrađene i svjesne kršćane. Molimo te da po zagovoru 
blaženog Ivana i mi nesebično širimo tvoju ljubav, radi¬ 
mo za proširenje tvoga Kraljevstva i nastojimo privući 
tebi što više duša. Po Kristu Gospodinu našemu. Amen. 

(Ako se devetnica moli da se isprosi milost po zagovo¬ 
ru bi. Ivana treba izmoliti svakoga dana dodatnu molitvu od 
prvoga dana, str. 34. Mogu se dodati još i litanije bi. Ivana 
Merza, str. 60) 

Deveti dan 

PO KRIŽU I ŽRTVI DO SVETOSTI 


Blaženi Ivane, revno vodeći duhovni život uspinjao si 
se prema kršćanskoj savršenosti. Spremno surađujući s 
Božjom milošću ozbiljno si radio na svome samoodgoju i 
na stjecanju kršćanskih vrlina. Još od mladih dana pratilo 
te je trpljenje i bol: bolest očiju, boravak u ratu, nutarnja 
trpljenja zbog nerazumijevanja svoga rada, posljednja 
bolest i sama smrt u naponu snage. S predanjem u volju 
Božju strpljivo si primao svako trpljenje i Bogu ga prika¬ 
zivao kao žrtvu. Kroz bol si mogao duboko zaroniti u 
otajstvo Kristova križa te si dobro shvatio otkupiteljsku 
vrijednost trpljenja. I kada ti je Gospodin dao do znanja 
da ostaviš ovaj svijet i pođeš k njemu u naponu svoje sna¬ 
ge i svoga rada ti si spremno prihvatio Očevu odluku i 
svoj mladi život na samrti prikazuješ Bogu kao žrtvu za 
hrvatsku mladež. Da je tvoja žrtva života bila Bogu draga, 
dokaz su tisuće mladih koji su te slijedili na tvome putu 
prema Bogu a izrazili su to riječima: »Hvala ti, orle Kri¬ 
stov, što si nam pokazao put k Suncu!« U svojoj oporuci 
koja je posljednja i svečana ispovijest tvoje vjere izrazio si 
duboku nadu i sigurnost da ideš u susret sjedinjenju s 
Božanskom ljubavlju Kristova Presvetog Srca. 


Misli bi. Ivana Marža o križu, trpljenju 
i budućem životu u vječnosti 

- Savjesno obavljati staleške dužnosti i to smatrati za 
križ mojega života; za moje dnevno razapinjanje, koje 
donosi blagoslova u radu za spašavanje duša. 

- Moramo svu pozornost posvetiti odgoju samih sebe i 
studiju katolicizma. 

Borba za savršenošću, askeza, mora biti naš svagdanji 
kruh. Ona nam otvara nutarnje vidike, stvara od nas 
nesebične ljude, podržava u nama borbu sa zlim i daje 
nam snage da ne podlegnemo. 

Isuse, ne dopusti da ti se ikada iznevjerim i daj mi sna¬ 
gu da u dragovoljnom trpljenju postajem tebi sve 
sličniji. 

Boga nikada zaboraviti! Neprestano težiti za sjedinje¬ 
njem s njime. 

U menije plamen za beskrajnim visinama, žar za nepo¬ 
mućenim grljenjem Sina i Oca i Duha. 

Cijelo je kršćanstvo sazdano na žrtvi. Tko ne zna što je 
žrtva, ne može razumjeti kršćanstvo. 

Ako Gospodin želi da trpite i da ne ozdravite, onda se 
valja predati u Njegove ruke - jer se ni najmanji bacil ne 
miče bez prisutnosti i djelatnosti Gospodnje. 

Trpljenjem čovjek može više učiniti za proširenje Kra¬ 
ljevstva Isusova, negoli velikim radom, učenim raspra¬ 
vama, sjajnim govorima i člancima. 

Zemaljskim očima možda nećemo vidjeti plodove tog 
trpljenja, ali gore, u Srcu Božjem, ukazat će nam se ko¬ 
liko je njime duša spaseno, kolikim katoličkim pothva¬ 
tima je donijelo blagoslova. 

Trpljenje je najjače sredstvo što spasava i posvećuje 
duše. 

Bože, uzmi me i ne dopusti da svoje oko kada na stranu 
bacim i da požalim svoj izbor. Daj da kalež trpljenja 
primim i da zazovem na ovoj zemlji Tvoje ime, da Te 
nakon toga mogu licem u lice gledati! 

Život mi je bio Krist a smrt dobitak. 

- Očekujem milosrđe Gospodinovo i vječno posjedova¬ 
nje Presvetog Srca Isusova. 

- Moja je duša postigla cilj za koji je stvorena. 

(Ostale misli bi. Ivana Merza o istoj temi vidi u Dodatku na 
str. 59) 


Pomolimo se! 

Gospodine, ti si blaženog Ivana vodio do svetosti kroz 
trpljenje i patnju. Dao si mu jasnu spoznaju o vrijednosti 
dragovoljnog prihvaćanja križa kojega svakodnevno su¬ 
srećemo u našem životu. On je sve iskoristio za svoje po¬ 
svećenje. Na kraju života svoj čin umiranja nije pasivno 
prihvatio nego ga je pretvorio u vrijednost, prikazujući 
ga kao žrtvu za mladež. Molimo te, da se po njegovu 
primjeru i zagovoru i mi prikazujemo tebi, da životna 
trpljenja prihvaćamo s predanjem u tvoju svetu volju. 
Udijeli nam milost da poput blaženog Ivana i mi u vjeri i 
nadi očekujemo tvoje milosrđe i jednoga dana zavrijedi- 
mo ući u posjedovanje ljubavi tvoga božanskog Srca. Po 
Kristu Gospodinu našemu. Amen. 

(Ako se devetnica moli da se isprosi milost po zagovo¬ 
ru bi. Ivana treba izmoliti svakoga dana dodatnu molitvu od 
prvoga dana, str. 34. Mogu se dodati još i litanije bi. Ivana 
Merza, str. 60) 

DODATNE MISLI 
BLAŽENOG IVANA MERZA 
ZA OBAVLJANJE DEVETNICE 


Prvi dan 

ŽIVOT - SMRT - PROLAZNOST - VJEČNOST 

Bože, koliki lije svemir: sve svijetli, sve se kreće, a čov¬ 
jek, sve to misli. Kuda to vodi? Zašto čovjek ima tijelo, 
kad je on u biti duša? Zašto? Kuda? Kako? Vječne taj¬ 
ne. 

Religiozni život, misao na Vječnost, Smrt, Ljubav, to je 
nešto veliko. 

Iskreno govoreći, ja se ne bojim smrti, ta tamo gore je 
ono pravo carstvo. 

Ima li čovjek ovdje pravo na sreću? Zar nije ovaj svijet - 
svijet rada i muke, i kako se čovjek pokaže u tom radu, 
dobiva nagradu na drugom svijetu, koji je vječan. 

Za nas je dika probijati se kroz život i gomilati blaga za 
onaj veliki život. 


Drugi dan 
BOG I RELIGIJA 

Činjenica jest da Bog postoji, da Ga osjećam oko sebe, 
u sebi, tu ovdje, ondje, svagdje. Njegove melodije drže i 
napunjaju sav svemir. Svaki čovjek ćuti dah nečega 
većega i vječnoga. On postoji, i ja tvrdo vjerujem i u 
najjačim trenucima kušnje i sumnje da je On jedini, 
vječni, veliki Bog. 

- Razgovor sa Svevišnjim, ta veza, priznavanje Svevišnje¬ 
ga, to je religija. 

- Religija je bez molitve mrtva. 

- Posve jasno i realno zapažam kako Gospod vodi sve 
pojedinosti našega života i rada. 

Treći dan 

ISUS KRIST I LJUBAV NJEGOVA SRCA 
U EUHARISTIJI 

- Rado bih studirao Kristov život. Čitao bih misli velikih 
ljudi o Njemu i topio bih se u tom oduševljenju 
proučavajući Njega. 

- Najbolje sredstvo da okušamo snagu kršćanstva jest da 
pustimo neka život Kristov na nas djeluje onako kako 
nam ga prikazuje Evanđelje i liturgija. 

- Euharistija napunja dušu rasvjetom koja je svjetlija od 
dana, koja je pretvara u duševno zadovoljstvo, koja 
smiruje u osjećanju nečega nepoznatog i neizmjernog. 

- Znadeš da me je život na sveučilištu u Beču, onda rat, 
studij i napokon Lurd, potpuno uvjerio o istinitosti ka¬ 
toličke vjere i da se zato cijeli moj život kreće oko Kri¬ 
sta Gospodina. (Majci sa studija iz Pariza, 1921.) 

- Gdje je nama ljudima Bog prisutniji negoli u presvetoj 
Euharistiji?! 

- Htio bih blagovati Gospodina, koji me voli više nego it¬ 
ko i koji mi je draži od svega na svijetu. 

- Euharistija je najjače sredstvo, ona vatra koja u nama 
pali hrđe grijeha i daje života našoj duši. 

Po svetoj Pričesti u našoj duši počinju strujati one vode 
koje vode u život vječni. 

Obavio sam devetu sv. Pričest na slavu Presv. Srca Isu¬ 
sova i vjerujem da ću gledati dubine Presvetog Troj¬ 
stva. 

Neizmjernu Kristovu ljubav moram bar nekako ovdje 
zaslužiti, pa ću Božjom pomoći gledati da što snažnije 
nastavim djelo posvećenja. 

Četvrti dan 

BLAŽENA DJEVICA MARIJA 

Neizmjerni Bog nama daje svoj vlastiti život preko Ma¬ 
rije. 

Do konca našega života crpimo preko Marije božanski 
život! 

U Lurdu sam naučio što je krunica i to mi je od sada 
drugi najbolji prijatelj; Lurd je mojoj razumnoj vjeri 
pridodao i osjećajni momenat. 

Peti dan 

CRKVA - MISTIČNO TIJELO KRISTOVO 

Bog je postao čovjekom i ostavio na zemlji svoju Za¬ 
ručnicu, rimsku Crkvu Katoličku. 

Bez velikih načela što ih daje Crkva, uopće se ne može 
postaviti društveni poredak na čvrste temelje, nije mo¬ 
guća obnova ljudskog društva. 

Duboko sam uvjeren da izvan Crkve za kršćanina ne¬ 
ma potpune ljepote i umjetnosti. 

Hrvatski se narod odnjihao u krilu svete Crkve Kato¬ 
ličke i od nje dobio mnoštvo duhovnih i vremenitih do¬ 
bara. 

- Sudbina je hrvatskog naroda bila nerazdruživo spojena 
sa sudbinom Crkve katoličke; zatajiti taj blagotvorni 
utjecaj Crkve na sav razvoj naroda bilo bi djelo najveće 
nezahvalnosti. 

- Veličina naroda ovisi o njihovoj vjernosti Papi, kako se 
oni ravnaju prema zapovijedima i željama Kristova 
Namjesnika. 

- U Rimu imate intuiciju, osjećaj daje sve krhko i nestal¬ 
no, ali da se Papina lađica bez bojazni njiše usred va¬ 
lovlja jer je usidrena na nepokolebljivoj Petrovoj stije¬ 
ni. 

- Katolici hrle u Rim da ispovjede svoju ljubav Namje¬ 
sniku Kristovu, da sami sebe posvete i da tako obnov¬ 
ljeni u svojoj duši preporode svoje prijatelje, svoju obi¬ 
telj, svoja društva, svoje narode i države. 

Šesti dan 

VRHUNAC MOLITVENOG ŽIVOTA 
U LITURGIJI 

- Jako volim tišinu i mir, mogu razmišljati, mogu misliti 
na misterij Euharistije, mogu se dugo moliti. 

- Ljepše je zavući se u tamnu crkvicu i kod treptanja 
vječnog svjetla, za zadnjih traka sunca, tiho moliti kru¬ 
nicu i vječno se diviti Euharistiji, tome sjaju, toj ve¬ 
ličini, toj neizmjernoj Ljubavi. 

- Molitve i kretnje liturgije, njene melodije i njeni mio¬ 
mirisi projekcija su Neba na zemlju, fotografija su unu¬ 
tarnjeg Božjeg života. 

- Tako je čarobna ljepota katoličkih obreda - da čovjek, 
koji je jednom osjetio njene čari, osjeća u duši čežnju 
da sve ostavi i sav svoj život provede u liturgijskim mo- 

litvama, pjevajući dan i noć bez prestanka hvalospjeve 
Presvetom Trojstvu. 

Po liturgijskom razmatranju svaki katolik postaje velik 
i univerzalan i počinje osjećati što osjeća sama Crkva. 

Među katoličkim narodima nema sata ni časa kada re¬ 
dovnici ili svećenici ne bi molili božanski časoslov. O 
divne li Crkve, koja bez prestanka u zajednici s nebe¬ 
skim vojskama pjeva hvalu Tvorcu! 

Dok milijuni novina šire narodnu mržnju i laž, Crkva 
mirno vrši kroz vjekove svoju miroljubivu misiju i daje 
u ruke svojim službenicima mnoge stotine tisuća brevi¬ 
jara i milijune misala, koji govore o ljubavi k Bogu i 
bližnjemu. 


Sedmi dan 

BORBA TIJELA I DUHA PROTIV GRIJEHA, 
NASTOJANJE ZA MORALNIM 
USAVRŠAVANJEM 

Grijeh je povod najvećim katastrofama čovječanstva. 

Srž svakog apostolata mora biti borba protiv grijeha. 
To je glavni okvir, u koji ulaze druge vrste apostolata. 

Kršćanska vjera je za nas moralni zakon i otvara nam 
neizmjerni put, koji je pravedan, da ne dođemo u opre¬ 
ku s dobrim. 

Zašto je u meni tolika težnja za usavršavanjem samoga 
sebe, za zbliženjem s Onim najvećim, zašto mi neka 
nadnaravna sila uvijek govori: posti, ne jedi previše, 
budi nadčovjek? 

Askeza, promatranje života i rad jedino u tom smjeru, 
bez ikakvih koncesija “ovoj” zemlji, to je jedini pravi 
životni postupak. 

- Tko veli da je post glupost, taj ne zna ništa. Bez posta 
nema pravog duševnog života, čovjek nema onda sam 
nad sobom autoriteta. 

- Sveto siromaštvo! Ne brinuti se za sjetilne slasti! Pok¬ 
loniti sve i žarko ljubiti bližnjega, koliko li veselja ima u 
svemu tome! 


Osmi dan 

LJUBAV PREMA BLIŽNJEMU KROZ 
KRŠĆANSKI APOSTOLAT 
I SURADNJA S KRISTOM 
U ŠIRENJU BOŽJEGA KRALJEVSTVA 

- Katolici su dužni pred Bogom voljeti svoju domovinu i 
raditi bolje nego itko drugi za procvat domovine. 

- Najhitnije za svakog rodoljuba jest da nastoji da duša 
njegova i duša njegove braće ne bude u smrtnom grije¬ 
hu. 

- Duboki i intenzivni religiozni život jest jedini preduvjet 
da se odgoje veliki pojedinci, koji će svojim životom re¬ 
alizirati svoje velike ideje. 

- Ljepota ljudskog djela samo je odraz neugasive Ljepo¬ 
te Božje, i umjetnička je djelatnost samo nastavak, 
usavršavanje Božje djelatnosti. 

- Misionari, junaci, mučenici, umjetnici surađuju s Bo¬ 
gom šireći Kraljevstvo Isusa Krista; obrtnici i umjetnici 
stvarajući praktična i lijepa djela vrše volju Božju, su¬ 
rađuju s Bogom. 

- Svi smo pozvani na suradnju Božju, u tome je sav smi¬ 
sao života pojedinca i cijele povijesti ljudskoga roda. 

Deveti dan 

PO KRIŽU I ŽRTVI DO SVETOSTI 

Tek kada upoznam i osjetim značenje grijeha, znat ću 
pun ljubavi zagrliti sv. Križ, koji me je oslobodio tako 
velike, vječne nesreće. 

Život bez križa, udoban, morao bi za mene biti sramo¬ 
tom. 

“Budi volja Tvoja, kako na nebu tako i na zemlji”(Mt 
6,10). U tome je princip svetosti. 

Poniznost, ponizno pokoravanje volji Božjoj, temelj je 
svim ostalim krepostima; na njoj mora počivati zgrada 
našega unutarnjeg života. 

Imati Milost na zemlji, a slavu na Nebu, jest cilj svih 
ljudskih nastojanja. 

Uvjeren sam da sve ima svoju svrhu, ovaj rad i moje 
male patnje. Kroz bol čovjek sve vidi drugačije i dublje 
razumije gorku riječ: život. 

Čovjek se sastoji od duše i tijela, zato treba da čovječja 
duša i tijelo žrtvom iskažu Bogu čast, koji je sve stvorio. 

Blago onim dušama koje s radošću primaju iz ruku Go¬ 
spodnjih svaku bol i sjedinjene s Isusom pridonose je 
za raširenje Crkve Isusove u dušama i društvu. 

Poniznost, molitva, duhovno štivo, vježba volje u do¬ 
bru, ispovijed, pričest - jesu samo pomoćna sredstva 
koja napokon dovode do jednog cilja: uvesti Boga u 
našu dušu. Tek tada će biti ispunjena ona neizmjerna 
praznina koja je u našoj duši i koju može ispuniti samo 
neizmjerni Bog. 

LITANIJE 

BLAŽENOG IVANA MERZA 


Ove su litanije sastavljene prema nazivima što su ih prija¬ 
telji i štovatelji pridavali bi. Ivanu Merzu nakon njegove smrti, 
a objavljeni su u raznim člancima i publikacijama njemu po¬ 
svećenima. 

Gospodine smiluj se! 

Kriste smiluj se! 

Gospodine smiluj se! 

Kriste čuj nas! 

Kriste usliši nas! 

Oče nebeski, Bože, smiluj nam se 

Sine, Otkupitelju svijeta, Bože, smiluj nam se 

Duše sveti, Bože, smiluj nam se 

Sveto Trojstvo, jedan Bože, smiluj nam se 

Blaženi Ivane, svjetlo s neba, moli za nas 

Vitezu Božji, moli za nas 

Vitezu Krista Kralja, moli za nas 

Vitezu Srca Isusova, moli za nas 

Revni štovatelju Euharistije, moli za nas 

Poslušni i vjerni sine Crkve Katoličke, moli za nas 

Iskreni ljubitelju Svetoga Oca, moli za nas, 

Odani poštovatelju crkvene hijerarhije, moli za nas 
Marni provoditelju crkvenog učenja, moli za nas 
Cisti sine Blažene Djevice, moli za nas 
Molitelju Gospine krunice, moli za nas 

Novi čovječe u Kristu, moli za nas 
Proroče Božji, moli za nas 
Katolički mužu, moli za nas 

Blaženi Ivane, heroju ljubavi, moli za nas 
Božja umjetnino, moli za nas 
Dive duha, moli za nas 
Remek-djelo Duha Svetog, moli za nas 
Čudo milosti Božje, moli za nas 
Velika liturgijska dušo, moli za nas 
Apostolska dušo, moli za nas 
Apostole vedrine, moli za nas 
Apostole mladeži, moli za nas 
Vitezu ženske časti, moli za nas 
Borče s bijelih planina, moli za nas 

Blaženi Ivane, uzore borbe protiv grijeha, moli za nas 
Uzore svladavanja i askeze, moli za nas 
Uzore rasta u svetosti, moli za nas 
Uzore modernog katolika, moli za nas 
Uzore katoličkih intelektualaca, moli za nas 
Strpljivi nositelju križa, moli za nas 
Punino kršćanske zrelosti, moli za nas 
Putokazu suvremenog naraštaja, moli za nas 

Blaženi Ivane, pute naših dana, moli za nas 
Svjedoče, zaštitniče i naš suputniče, moli za nas 
Brate Ivane, moli za nas 

Jaganjče Božji, koji oduzimaš grijehe svijeta, 
oprosti nam, Gospodine! 

Jaganjče Božji, koji oduzimaš grijehe svijeta, 
usliši nas, Gospodine! 

Jaganjče Božji, koji oduzimaš grijehe svijeta, 
smiluj nam se, Gospodine! 

Pomolimo se! 

Bože, naš Oče, blaženi je Ivan, vjeran kršnome pozi¬ 
vu na svetost, revno radio na odgoju mladeži u vjeri i 
kršćanskome životu. Udijeli i nama da, ojačani njego¬ 
vim zagovorom i potaknuti njegovim primjerom, vjer¬ 
no i hrabro nastavimo navješćivati Evanđelje i za nj 
svjedočiti. Po Kristu Gospodinu našemu. Amen. 

MILOSTI I USLIŠANJA 
PO ZAGOVORU 
BLAŽENOG IVANA MERZA 

Odmah nakon smrti bi. Ivana Merza 10. V. 1928., 
mnogi su mu se preporučili u zagovor u raznim duševnim 
i tjelesnim potrebama i bili su uslišani. Ovdje donosimo 
kratki opis čudesnog ozdravljenja Anice Ercegović, koje 
je potvrđeno u Vatikanu u procesu beatifikacije. Potom 
donosimo samo naslove raznih uslišanja koja su se zbila 
tijekom tri godine (2002.-2004.). 

Čudo prihvaćeno i potvrđeno u Vatikanu 
u procesu beatifikacije bi. Ivana 

Anica Ercegović, rođ. 1905. 
u selu Gradusi kraj Sunje, 
teško se razbolila od tuberku¬ 
loze pluća i drugih bolesti u 
svojoj 19. godini. Nakon šest 
godina neuspješnog liječenja 
molila je devetnicu Ivanu Mer- 
zu i pošla njemu na grob počet¬ 
kom srpnja 1930. Kući se vrati¬ 
la zdrava. Živjela je od tada u 
punom zdravlju, nije išla li¬ 
ječnicima niti je trošila bilo 
kakve lijekove. Doživjela je duboku starost. Umrla je 
1987. u 82. godini a 57. godini kako je čudesno ozdravi¬ 
la. Njezino čudesno ozdravljenje po zagovoru Ivana 

Merza potvrdila ja Vatikanska komisija od pet liječni¬ 
ka 8. V. 2002. Ovo čudesno ozdravljenje prihvatila je 
Kongregacija za kauze svetaca u postupku beatifikaci- 
je Časnog sluge Božjega Ivana Merza. 

Uslišanja po zagovoru bi. Ivana Merza 
tijekom 2002., 2003. i 2004. godine 

Ovdje donosimo samo naslove raznih uslišanja koja 
su se dogodila posljednjih godina. Opširniji opisi ovih 
uslišanja, kao i ostalih primljenih milosti po zagovoru bi. 
Ivana Merza od 1928. do 2004. godine, mogu se naći na 
web-stranici bi. Ivana Merza www. ivanmerz. hr u direk¬ 
toriju Uslišania-Zahvale. 

Nezaposleni dobio posao - Ozdravio od alergije - 
Dijete ozdravilo - Uslišana devetnica - Obiteljska zah¬ 
vala za sve milosti - Nakon Beatifikacije odmah dobila 
posao - Ozdravila od bolesti, uspješno položila ispite, 
utješena nakon tragedije - Sretan upis na fakultet na¬ 
kon što su riješene nepremostive zapreke po zagovoru 
Ivana Merza - Uslišana molitva: sretno položen ispit - 
Sretan upis na fakultet nakon preporuke - Dva velika 
uslišanja postignuta kroz molitvu devetnice: dobila 
sudski spor i brat našao posao - Po zagovoru bi. Ivana 
pronađen posao - Pomoć u posljednjim danima - Zago¬ 
vor bi. Ivana Merza pomogao sudjelovati na njegovoj 
beatifikaciji - BI. Ivan pomogao ozdraviti i naći posao - 
Pomirba zavađene obitelji i druge milosti - BI. Merz 
pomogao naći posao i prije završene devetnice - Zah¬ 
valjujem BI. Ivanu Merzu za ozdravljenje - Devetogo- 
dišnjaku Albertu bi. Ivan uklonio bol u trbuhu - 
Uslišane molitve za sina - Zagovor bi. Ivana pomogao - 
Na dan beatifikacije sin dobio posao - BI. Merz stvara 


64 




čudesa. - Zahvala za upis na fakultet i dobivanje posla - 
Ivan Merz mije dugogodišnji zagovornik - Obraćenje i 
sv. ispovijed u bolesti - Pomoć u bolesti s povratkom u 
život - Uslišana prošnja - Položen teški ispit - Isprošen 
dolazak djeteta na svijet - Uslišane molbe u raznim si¬ 
tuacijama - Brat dobio posao zagovorom I. Merza - Sin 
se vratio na pravi put - Izmoljeno dijete - Merz pomaže 
u pripremi za smrt - Ivan pomaže na ispitima i pokazuje 
put u visine - Ivan Merz pomogao pri upisu na fakultet - 
Čudesna pomoć u dobivanju stalnog zaposlenja - Ri¬ 
ješen obiteljski problem - Pomoć u studiju - Pomirenje u 
obitelji nakon pet godina - Pomoć u raznim životnim 
teškoćama - Problemi nestali - Zagovor bi. Ivana po¬ 
maže - Blaženi Ivan spasio poduzeće od propasti. 



Na dan beatifikacije Ivana Merza, 22. VI. 2003. Papa Ivan Pavao II. 
pohodio je i banjalučku Katedralu gdje se pomolio pred relikvijama novo¬ 
ga Blaženika i blagoslovio je njegovu sliku, rad akad. slikara Ante Ma- 
muše. U velikom staklenom relikvijaru nalazi se originalni lijes u kojem je 
bi. Ivan Merz počivao do 1911. g. kada mu je tijelo preneseno sa Mirogoja 
u Baziliku Srca Isusova u Zagrebu. U ovome lijesu kojega vidimo na slici 
nalazi se relikvija - dio ruke bi. Ivana Merza. 

PAPA IVAN PAVAO II. 

O BLAŽENOM IVANU MERZU 


Tijekom svečanosti beatifikacije bi. Ivana Merza, 
kao i nakon nje, Papa Ivan Pavao II. izrekao je o no¬ 
vom blaženiku mnogo lijepih i važnih misli. Ovdje do¬ 
nosimo po kronološkom redu izbor iz njegovih govora. 

»SVJEDOK, UZOR, ZAŠTITNIK, 
PRIMJER I SUPUTNIK« 

Iz Papinog uvoda na početku sv. Mise beatifikacije, 
Banja Luka, 22. 6. 2003.: 

»Predraga braćo i sestre, Krist Isus, svjetlo što 
prosvjetljuje svakoga čovjeka, koji dolazi na ovaj svi¬ 
jet, želi da njegovi učenici budu sol zemlje i svjetlo 
svijeta. Kristovo svjetlo blista u jednome od sinova 
ove Banjolučke biskupije: u Ivanu Merzu, koji će za 
vrijeme ovoga slavlja biti proglašen blaženim. Bio je 
vjernik svjetovnjak uzoran i hrabar, čovjek kulture i 
osjetljiv za bogoslužje, uronjen u nadnaravno i dje¬ 
latno zauzet u širenju kraljevstva Božjega. Njega 
vam želim dati kao svjedoka Kristova i zaštitnika, ali 
istodobno i suputnika na putu u vašoj povijesti, u po¬ 
novnoj izgradnji onoga što je srušilo nasilje, u pomir¬ 
bi među pojedincima i obiteljima, u promaknuću 
istinske društvene obnove u pravdi i miru. On će od 
danas biti uzor mladeži, primjer vjernicima svjetov¬ 
njacima.« 

IVAN MERZ 

- PROGRAM ŽIVOTA I DJELOVANJA! 

Najvažniji dijelovi Papine propovijedi na misi beatifikacije 
koju je Sveti Otac izrekao nakon što je obavio svečani čin 
proglašenja blaženim, Banja Luka, 22. 6. 2003.: 

“Vi ste svjetlost svijeta!” - Ovu tvrdnju, draga 
braćo i sestre, Isus danas ponavlja i nama, na ovome 
našem bogoslužnom skupu. I nije to neki puki ćudo¬ 
redni nagovor, nego tvrdnja, koja očituje neuništiv 
zahtjev što proizlazi iz primljenoga krštenja. Naime, 
ljudsko je biće snagom toga sakramenta ucijepljeno 
u Otajstveno Tijelo Kristovo (usp. Rim 6,3-5). Apo¬ 
stol Pavao veli: “Doista, koji ste god u Krista kršteni, 
Kristom se zaodjenuste” (Gal 3,27). Opravdano, 
dakle, sveti Augustin kliče: “Radujmo se i zahvaljuj- 
mo: postali smo ne samo kršćani, nego Krist. Divite 
se i kličite: postali smo Krist” (In Ioann. Evang. tract., 
21,8: CCL 36,216). Ali Krist je “svjetlo istinsko, koje 
prosvjetljuje svakog čovjeka” (Iv 1,9). Kršćanin je 
zbog toga pozvan postati, sa svoje strane, odsjev te 
Svjetlosti, nasljedujući Isusa i u Nj se ugledajući. Kako 
bi to ostvario, slušat će Njegovu riječ i o njoj će raz¬ 
mišljati, sudjelovat će svjesno i djelatno u bogoslužno- 
me i sakramentalnom životu Crkve, izvršavat će zapo¬ 
vijed ljubavi služeći braći, navlastito malenima, siro¬ 
mašnima i onima koji pate.. .(Pozdravipredstavnicima 
crkvenih i građanskih vlasti) 

Predraga braćo i sestre, pravednik, posve uronjen 
u božansku svjetlost, postaje svojevrsna baklja, što 
svijetli i grije. To je pouka što nam je danas nudi lik 
novoga blaženika, Ivana Merza. Ivan Merz je bio 

vrstan mladić, koji je znao povećavati bogate prirod¬ 
ne darove, što ih je posjedovao, pa je postigao mnoge 
ljudske uspjehe. O njegovu se životu tako može go¬ 
voriti kao o uspješnome životu. Međutim, to nije raz¬ 
log zbog kojega je njegovo ime danas unijeto u popis 
blaženih. Ono, naime, zbog čega je on danas pribro¬ 
jen zboru blaženika jest njegov uspjeh pred Bogom. 
Velika je, naime, čežnja cijeloga njegova života bila 
“nikada ne zaboraviti Boga i stalno željeti biti s Njim 
sjedinjen”. U svemu ovome što je radio tražio je 
“ono najizvrsnije, spoznaju Isusa Krista”, te je dopu¬ 
stio da ga On “zahvati” (usp. Fil 3,8.12). 

Ivan Merz je u školi bogoslužja, koje je vrelo i 
vrhunac života Crkve (usp. Sacrosanctum Concilium, 
10), stasao do punine kršćanske zrelosti i postao je 
jedan od promicatelja bogoslužne obnove u svojoj 
domovini. Sudjelujući u misi te hraneći se Tijelom 
Kristovim i riječju Božjom, nalazio je poticaj da bude 
apostol mladeži. Nije slučajno izabrao za geslo: 
“Žrtva - euharistija - apostolat”. Svjestan poziva, što 
ga je primio na krštenju, svoj je život učinio trkom 
prema svetosti, toj “velikoj mjeri” kršćanskoga živo¬ 
ta (cfr. Novo millennio ineunte, 31). Zbog toga, kako 
veli prvo čitanje “nikad neće u zaborav pasti, nit će 
mu spomen ikada propasti, nego će mu ime živjeti od 
pokoljenja do pokoljenja” (Sir 39,9). 

Ime Ivana Merza je za čitav jedan naraštaj mladih 
katolika značilo program života i djelovanja. Ono to 
mora biti i danas! Vaša domovina i vaša Crkva, draga 
mladeži, doživjele su teške trenutke i sada valja radi¬ 
ti kako bi se život ponovno u potpunosti pokrenuo 
na svim područjima. Obraćam se zato svima vama te 

vas pozivam da se ne povlačite nazad, da ne popušta¬ 
te pred napašću malodušnosti, nego da povećate 
pothvate kako bi Bosna i Hercegovina ponovno po¬ 
stala zemlja pomirbe, susreta i mira. Budućnost ovih 
krajeva ovisi i o vama. Ne tražite drugdje udobniji 
život, ne bježite od svoje odgovornosti, čekajući da 
vam netko drugi riješi teškoću, nego zlo odlučno pri¬ 
ječite snagom dobra. 

I vi, poput blaženog Ivana, tražite osobni susret s 
Kristom, koji rasvjetljuje život novom svjetlošću. Ne¬ 
ka Evanđelje bude ono veliko mjerilo koje će ravnati 
vašim sklonostima i vašim opredjeljenjima! Postat 
ćete tako misionari djelima i riječima te ćete biti 
znak Božje ljubavi, vjerodostojni svjedoci milosrdne 
Kristove nazočnosti. Ne zaboravite: “Ne užiže se 
svjetiljka da se stavi pod posudu” (Mt 5,15). Braćo i 
sestre, koji tolikom revnošću sudjelujete u ovome 
slavlju, neka mir Boga Oca, koji nadilazi svaki 
osjećaj, čuva vaše srce i vaš duh u spoznaji i ljubavi 
Boga i Sina njegova, Gospodina našega Isusa Krista! 
Ovo je molitva i želja koju Papa danas - po zagovoru 
blaženoga Ivana Merza - uzdiže za vas i za sve naro¬ 
de Bosne i Hercegovine.» 



Banjalučka katedrala koju je pohodio Papa Ivan Pavao II. 
na dan beatifikacije Ivana Merza 

EUHARISTIJU I MARIJU 
BL. MERZ POSEBNO ŠTOVAO 

Iz Papina nagovora na kraju svete mise beatifikacije 

prije molitve Anđeoskog pozdravljenja, Banja Luka, 

22. 6. 2003.: 

»Posebno značajan potporanj životu blaženoga 
Ivana Merza zajedno s Euharistijom bijaše nježna 
pobožnost što ju je gajio prema Majci Gospodinovoj. 
I mi sada, na završetku ovoga svetog bogoslužja, 
upravljamo svoj pogled na Djevicu Mariju.« Pozdra¬ 
vivši hodočasnike na mađarskome, njemačkom, tali¬ 
janskom i srpskom jeziku, Papa je posebno pozdravio i 
hodočasnike iz Hrvatske riječima: “Srdačno pozdrav¬ 
ljam sve hodočasnike pristigle iz Hrvatske, koji su 
počašćeni što su Crkvi dali jednoga novog blaženika. 
Ljubljeni, neka vas njegov primjer vodi na putovima 
Gospodnjim! Sve vas blagoslivljam”. 

VAZMENO OTAJSTVO 
U SREDIŠTU ŽIVOTA BL. IVANA 

Papine riječi prigodom predaje križa mladima na kraju 
sv. mise beatifikacije, Banja Luka, 22. 6 . 2003.: 

»Draga mladeži, na završetku ovoga svečanog bo¬ 
goslužja za vrijeme kojega sam proglasio blaženim 
Ivana Merza, mladića podrijetlom iz vaše domovine, 
želim vam predati ovaj križ, koji je danas bio čašćen 
kraj oltara za vrijeme ovoga euharistijskog slavlja. 
Blaženi je Ivan u središte svojega školovanja, svoje 
profesorske službe i svojega apostolata, stavio Vaz- 
meno Otajstvo, koje se slavi u bogoslužju i koje je 
vrelo i vrhunac života Crkve. Primite u svoj život Kri- 

stov slavni Križ! Po primjeru blaženoga Ivana budite 
svjedoci ljepote kršćanskoga bogoštovlja i svojim 
životom očitujte ono što ste u vjeri primili. Neka vam 
na vašemu hodočašću prema Kraljevstvu Božjemu 
križ bude uvijek svjetlo i putokaz. Idite radujući se u 
Gospodinu.« 

NEKA ZAGOVOR BL. IVANA MERZA 
PRIDONESE PROLJEĆU VJERE 

Papina zahvala iz Vatikana nakon beatifikacije, 

23. 6 . 2003 .: 

Nakon što se Papa Ivan Pavao II. vratio u Rim, su¬ 
tradan u ponedjeljak 23. lipnja 2003. uputio je banja¬ 
lučkom biskupu msgr. Franji Komarici ovu poruku: 

»Vrativši se sa svojega kratkog ali posebno znako¬ 
vitoga pastirskog pohoda Banjolučkoj biskupiji, 
želim Vama, časni brate, i cijeloj Vašoj biskupijskoj 
zajednici očitovati svoju veliku zahvalnost za poseb¬ 
no srdačan doček, koji mi je priređen, i za nezabo¬ 
ravno euharistijsko slavlje s obredom uzdignuća na 
čast oltara Ivana Merza, plemenitoga sina Crkve 
banjolučke, uz djelatno, pobožno i živo sudjelovanje 
svega nazočnoga naroda Božjega. Istodobno Vam 
pak želim zahvaliti i za sav trud uložen u pripravu i 
sam tijek mojega pohoda kako bi on u potpunosti 
uspio, te za vrlo srdačnu gostoljubivost u Vašem do¬ 
mu. Molim Gospodina da po zagovoru svetoga Bo- 
naventure i blaženoga Ivana Merza udijeli obilje svo¬ 
je milosti Vašoj biskupiji i cijeloj Crkvi u Bosni i Her¬ 
cegovini kako bi tamo ponovno nastupilo proljeće 
vjere i da istodobno sve ljubljene narode Bosne i 

Hercegovine obdari stalnim duhovnim i materijal¬ 
nim napretkom. Ove svoje želje pratim apostolskim 
blagoslovom Vama, svim Vašim suradnicima u pri¬ 
pravi mojega pastirskog pohoda i svima koji su pov¬ 
jereni Vašoj pastirskoj skrbi. - Papa Ivan Pavao II.» 

BL. IVAN MERZ - PRIMJER KATOLICIMA, 
NAPOSE MLADIMA 

Iz Papina govora na općoj audijenciji u Vatikanu, 
srijeda 25. 6. 2003. 

U tijeku opće audijencije, u srijedu, 25. lipnja 2003., 
na Trgu sv. Petra u Vatikanu, na kojoj je sudjelovalo 
desetak tisuća hodočasnika, Papa Ivan Pavao II. po¬ 
sebnu je pozornost posvetio pastoralnom posjetu Bosni 
i Hercegovini i beatifikaciji bi. Ivana Merza: 

“Prošle nedjelje Božanska mije Providnost dopu¬ 
stila da sam mogao izvršiti novo apostolsko putovan¬ 
je u Bosnu i Hercegovinu, šest godina nakon pasto¬ 
ralnog pohoda Sarajevu. Bilo je to putovanje kratko 
ali intenzivno i puno nade za onu zemlju toliko 
iskušanu nedavnim sukobima. Primijetio sam volju 
kod sviju da se nadvladaju bolna iskustva prošlosti 
kako bi se na istini i uzajamnome opraštanju izgradi¬ 
lo društvo dostojno čovjeka, koje će i Bogu biti prih¬ 
vatljivo. Vrhunac hodočašća bila je svečana euhari- 
stijska liturgija s beatifikacijom Ivana Merza, kojega 
sam postavio za primjer katolicima, napose mladima 
one zemlje. Njegovim zagovorom molimo Gospodi¬ 
na da ovo Apostolsko putovanje donese željenog 
ploda za Crkvu i za sav narod Bosne i Hercegovi¬ 
ne..^ 

NEKA BL. IVAN POMOGNE 
U ODABIRU ISTINSKIH LJUDSKIH 
I VJERSKIH VRIJEDNOSTI 

Papin pozdrav profesorima i đacima banjolučke Gimnazije 
na općoj audijenciji 30. 7 . 2003. 
u Rimu - Castelgandolfu: 

Stotinu profesora i đaka banjolučke Gimnazije po¬ 
hodilo je Rim koncem srpnja 2003. i na općoj audijeni- 
ciji zahvalili su Papi što je proglasio učenika njihove 
Gimnazije blaženim. Papa ih je pozdravio ovim ri¬ 
ječima: 

“Dragi profesori i učenici banjolučke gimnazije, 
srdačno vas pozdravljam. Dobro došli! Čuvajući u 
srcu predivne uspomene sa svojega nedavnog pastir¬ 
skog pohoda Banjolučkoj biskupiji, za vrijeme koje¬ 
ga sam proglasio blaženim vašega velikog sugrađani¬ 
na Ivana Merza, koji je osam godina pohađao vašu 
Gimnaziju, sve vas preporučam njegovu zagovoru da 
vam pomogne u odabiru istinskih ljudskih i vjerskih 
vrijednosti kako bi mogli izgrađivati društvo uteme¬ 
ljeno na istini, pravdi i poštivanju dostojanstva sva¬ 
koga ljudskog bića. Na sve vas i na vašu domovinu 
Bosnu i Hercegovinu zazivam Božji blagoslov.” 



Velika realka 
- bivša 
banjalučka 
Gimnazija 
koju je 
pohađao 
bi. Ivan Merz. 

»BOGA ZABORAVITI NIKADA! 

TEŽITI NEPRESTANO 
ZA UJEDINJENJEM S NJIME!« 

Iz Papina govora crkvenom i državnom Odboru prigodom 
zahvalnog hodočašća u Rim, 4. 12. 2003. u Vatikanu: 

Članovi crkvenog i državnog Odbora za organizaci¬ 
ju Papina pohoda BiH došli su u Vatikan i zahvalili su 
Svetomu Ocu za njegov dolazak u Banja Luku i beati- 
fikaciju bi. Ivana Merza. Iz Papina govora donosimo 
važnije izvatke: 

»Draga braćo i sestre! S radošću vas primam i 
srdačno pozdravljam svakoga pojedinog od vas, koji 
dođoste u Rim kako bi mi uzvratili na mojemu pa¬ 
stirskom pohodu Banjoj Luci ostvarenu 22. lipnja 
ove godine. Od svega srca zahvalan za onako 
srdačan doček koji mi je tom zgodom priređen, sve 
vas dočekujem svojom dobrodošlicom. U Banjoj Lu¬ 
ci je za mene bila posebna radost proglasiti blaženim 
mladića podrijetlom iz toga grada, Ivana Merza. Ne¬ 
ka njegov sjajni primjer svetosti katoličkim vjernici¬ 
ma svjetovnjacima bude poticaj na zalaganje u svje¬ 
dočenju za Evanđelje, koje je mjerilo i glavni puto¬ 
kaz za kršćane svih vremena. Ovaj mladić, kako su 
pisali biskupi vaše zemlje, »ima uistinu mnogo toga 
reći i posvjedočiti« ( Biskupska pastirska poslanica ) 
svim ljudima dobre volje. Njegov se vjerojatno najiz- 
razitiji nauk nalazi u riječima, koje se mogu čitati u 
njegovu Dnevniku za 5. veljače 1918., u doba kada je 
cijela Europa bila zahvaćena ratom a on se nalazio 
na bojišnici: »Boga zaboraviti nikada. Težiti nepre¬ 
stano za ujedinjenjem s njime.« Te njegove riječi 

Državni i crkveni odbor za organizaciju Papinog pohoda BiH 
u zahvalnom posjetu Svetom Ocu u Vatikanu, 4. XII. 2003. 


imaju posebno značenje za vašu zemlju, koja nastoji 
izići iz brojnih patnji, koje su posljedica ugnjeta- 
vačkoga režima i višegodišnjega rata. Postojeće 
teško stanje moći će se svladati stvaranjem demok¬ 
ratskih ustanova. Još je potrebnije, međutim, raditi 
na istinskoj duhovnoj obnovi, koja omogućuje da 
čovjek bude spreman na oprost, pomirbu i uzajamno 
poštivanje vjerskoga i kulturnoga identiteta svakoga 
pojedinca. To su putovi koji vode stvaranju sretnoga, 
mirnoga, slobodnoga i solidarnoga društva. To je put 
koji omogućuje toliko žuđeni povratak prognanika i 
izbjeglica u njihov rodni kraj, u ozračju sigurnosti i 
potpune slobode. Velik je izazov što stoji pred vama: 
»Nikada zaboraviti Boga«! Jamčim vam svoju potpo¬ 
ru u molitvi te vas želim ohrabriti da idete naprijed s 
pouzdanjem. Na sve vas i na vašu domovinu sišao 
Božji blagoslov. Hvaljen Isus i Marija!« 

Dodajmo ovdje mali komentar na riječi Svetoga 
Oca iz njegove propovijedi na beatifikaciji da »ime Iva¬ 
na Merza i danas mora biti program života i djelova¬ 
nja.« Prisjećamo se prve biografije bi. Ivana Merza ob¬ 
javljene još 1932., četiri godine nakon njegove smrti. 
Napisao ju je njegov bliski prijatelj i suradnik, svećenik 
dr. Dragutin KNIEWALD, profesor teologije na Bogo- 
slovskom fakultetu u Zagrebu. Na prvoj stranici knjige 
već u prvim retcima predgovora dr. Kniewald navodi 
važan podatak koji je našao odjeka i u Papinoj propo¬ 
vijedi na dan Ivanove beatifikacije: 

“Zadnjih desetak godina samo ime dr. Ivana Mer¬ 
za za najmlađu generaciju hrvatskih katolika značilo 
je, a i danas još znači i dugo će značiti jedan program. 
Program novoga rada, novoga mišljenja, novoga 
života, u najužoj vezi s Kristom Gospodinom i njego¬ 
vim namjesnikom na zemlji, rimskim Papom.” 

(Dr. Dragutin Knievvald, Dr. IVAN MERZ 
- ŽIVOT I DJELOVANJE, Zagreb, 1932., str. 5). 

Ove riječi, utemeljene na činjenicama i sproročkom 
vizijom za budućnost, s beatifikacijom blaženog Ivana 
dobivaju novi polet i značenje, pogotovo kada su 
potvrđene od samog Kristova Namjesnika. 

BLAŽENI ČISTA SRCA 


Poslanica biskupa BK BiH u povodu 
II. apostolskog pohoda Svetoga Oca Ivana Pavla II. 

Bosni i Hercegovini i proglašenja blaženim 
Časnog Sluge Božjega Ivana Merza 
u Banjoj Luci 22. lipnja 2003. 

UVOD 

Braćo svećenici, časni redovnici i redovnice, dragi 
Kristovi vjernici! 

»Blago čistima, srcem: oni će Boga gledati!« 

(Mt 5,8) 

Ove riječi iz veličanstvena Isusova govora na gori 
uzeli smo za moto Drugoga apostolskog pohoda sve¬ 
tog Oca Ivana Pavla II. našoj zemlji. Taj je pohod 
službeno potvrdila Sveta Stolica prije dva dana, 8. 
svibnja riječima: »U nedjelju, 22. lipnja ove godine, 
Sveti Otac Ivan Pavao II. ostvarit će apostolsko puto¬ 
vanje u Bosnu i Hercegovinu, da bi u Banjoj Luci pro¬ 
glasio blaženim Slugu Božjega Ivana Merza«. 

Ostvaruje se konačno ono za što su se pojedinci 
više desetljeća neumorno zalagali i na koju su naka¬ 
nu mnogi molili. Kristov namjesnik na zemlji svojom 
apostolskom vlašću uzdiže na čast oltara Katoličke 
Crkve prvoga blaženika ove zemlje, gdje kršćanstvo 
postoji još od apostolskih vremena. I taj je blaženik 
ujedno prvi vjernik laik iz hrvatskoga naroda! 

Želimo podijeliti sa 
svima vama radost pro¬ 
uzročenu ovim divnim 
darom Neba i poklo¬ 
nom Svetoga Oca Iva¬ 
na Pavla II.! 

Želimo vam svima 
zahvaliti za molitve i 
spremnost da se što 
bolje upozna i što vjer¬ 
nije nasljeduje ovaj naš 
novi blaženik iz redova »običnih ljudi«, koji je uisti¬ 
nu »čudo Božje milosti« (kard. F. Kuharić). 

Ovom poslanicom, koju vam upućujemo danas, 
na 75. obljetnicu sretna rođenja za nebo našega no¬ 
vog blaženika, želimo njegov divni lik još jednom sta¬ 
viti pred oči vaše duše, kako bi svima postao još bliži. 
Posebno ga želimo predočiti mladim kršćanima, 
svjesni svoje zadaće da smo dužni mladima nuditi 
svijetle i uspješne likove u koje će se ugledati i koje 
će moći prihvatiti kao svojevrstan program vlastita 
života i rada. 

Ivan Merz doista ima što reći i pokazati i da¬ 
našnjim mladim članovima Kristove Crkve kako u 
našim biskupijama, tako i u cijeloj Europi! 

»Još jednom, kad bude prošao taj rat što stvara veli¬ 
ke ljude, ne smijemo se zavući u svoje tople sobe i uz 
čašu vina pričati o junačkim događajima« 1 - zapisao je 
Ivan Merz u svojoj 20. godini u jeku Prvoga svjetskog 
rata, a ni slutio nije da će »taj rat što stvara velike lju- 

de«, uz milost Božju, i njega pročistiti i pripomoći 
mu da postane zaista velikim čovjekom. I da će oni 
nakon njega »u svojim toplim sobama«, pričati o »ju¬ 
načkim događajima« koje učini ovaj neobični Kri¬ 
stov vojnik u svojoj životnoj borbi protiv đavla i »nje¬ 
gova sjaja« na svome trnovitom putu do Božjega ol¬ 
tara. 

Vodila je Ivana samo jedna ideja od rane njegove 
mladosti sve do rane njegove smrti: »Moramo biti 
svjesni kratkotrajnosti življenja i da je to samo mini¬ 
malna faza u vječnosti, pa si gledajmo zasladiti i ovo 
kratko doba asketskim životom; zakunimo se poput 
trapista da ćemo se uvijek sami usavršavati, pa budimo 
uvjereni da ćemo stvoriti i velika djela!« 2 Bog je upravo 
u njemu stvarao svoje »veliko djelo«, baš zbog takva 
njegova stava prema životu i zbog takva njegova kre¬ 
posna življenja! 

PRESVETO TROJSTVO DJELUJE U NJEMU 

1. Bog Otac započeo u njemu dobro djelo 

»Prije nego što te oblikovah u majčinoj utrobi, ja te 
znadoh, prije nego što iz krila majčina iziđe, ja teposve- 
tih« (Jer 1,5), kliče prorok Jeremija u svojoj riječi ko¬ 
ju bismo doslovce mogli primijeniti i na maloga Iva¬ 
na koji bijaše sin jedinac svojih roditelja. Premda 
pošteni i dobrodušni, oni nisu vidjeli važnost reli¬ 
gioznog odgoja za svoje dijete. Na stvari i život uopće 
više su gledali svjetovnim očima, a na svoga sina kao 
ostvarena u nekoj od ovozemaljskih karijera koje do¬ 
nose dobar položaj, vidljiv uspjeh i obilatu zaradu. 

No, nebeski Otac imao je drukčiji plan. On ga je još 
kao dječaka uzeo u svoje ruke i vještinom Božanskog 
umjetnika iz dana u dan od njega oblikovao sve mu¬ 
drije, zrelije i kreposnije biče. A on se, prepoznava- 
jući u njemu pravoga Oca, prepuštao njegovu nebe¬ 
skome vodstvu kroza sve svoje mladalačke kušnje, 
sumnje, uspone i padove. 

2. Isus Krist nastavio 

Nije Ivan kao dječak bio ništa posebno. Išao je u 
školu, igrao se, imao svoj bicikl, teniski pribor i sve 
pogodnosti za školu i zabavu. Ivan nije bio nešto po¬ 
sebno, ali je težio za posebnim, za nečim većim i uz- 
višenijim. Kroz školovanje i intelektualni rad u dubi¬ 
ni njegove duše gorjela su vječna pitanja koja razdiru 
dušu svakoga mladog bića: Postoji li Bog? Gdje je? 
Tko sam ja? Sto je ljubav? Koji je smisao života? 
Zašto toliko zlo na svijetu? Čemu dobrota, što nakon 
smrti? I mnoga druga. Tako će u svome Dnevniku za¬ 
pisati: »Nema dana, mogu reći sata, kad me ne salije- 
taju pitanja o biti života i svijeta i slično. Ja faktično 
čvrsto, bar dosta teoretski, bolje reći samoživo, vjeru¬ 
jem, no ipak se svemu čudim!« 3 

Kao darovit intelektualac uživao je u raznim 
književnim djelima. Divio se ljepoti poezije. Duhom 
uranjao u dubine i tajne raznih filozofija i svjetona¬ 
zora. No, pravo duševno zadovoljstvo i duhovni mir 
u tim djelima nije nalazio. Njegova je duša čeznula 
za autentičnom istinom, za onom vječnom koja je je¬ 
dina kadra ljudskoj duši donijeti radost i mir. A put k 
takvoj istini on, kao intelektualac i mislilac, nalazio 

je jedino u Svetome Pi¬ 
smu, djelima kršćan¬ 
skih teologa i u raznim 
životopisima svetaca. 
Odgovor na sva svoja 
zagonetna pitanja na¬ 
lazio je u jedinoj i pra¬ 
voj, onoj vječnoj istini - 
Isusu Kristu! Isus je za 
Ivana bio odgovor na 
pitanja života, patnje, 
ljubavi, nepravde i 
mnoga druga koja mu¬ 
če ne samo pojedinca nego i cijelo čovječanstvo, ne 
samo danas, nego od postanka svijeta. Za Ivana 
Merza Krist je pravi odgovor na sve životne upitnike. 

A susret s Kristom u Euharistiji vrhunac je svih su¬ 
sreta i radost nad radostima. Ivan je Krista tako 
upoznavao postupno, iz dana u dan, po molitvi, boli, 
ratnim stradanjima i po poniranju u dubine. No, 
Krist je dobro poznavao Ivana, a znao je i za plan 
svoga Oca nebeskoga s njime. Tako mu se iz dana u 
dan sve više otkrivao i ukazivao kao jedini pravi smi¬ 
sao ljudske povijesti i života. 

Ivan je to i sam izrazio u jednom od pisama svojoj 
majci sa studija iz Pariza: 

»Znadeš da me je život na sveučilištu u Beču, onda 
rat, studij i napokon Lurd potpuno uvjerio o istinitosti 
katoličke vjere i zato se cijeli moj život kreće oko Krista 
Gospodina!« A 

Krist je, gledajući Ivanova nastojanja u ispravnoj 
borbi za vlastito duhovno dobro i opće dobro čovje¬ 
ka i svijeta, svojom božanskom snagom vodio njego¬ 
vu misao i blagoslivljao njegovo djelo. A Ivan, doživ¬ 
ljavajući Kristovu nazočnost, blizinu i pomoć u svo¬ 
me životu, nastojao ga je sve više slijediti radeći na 
svome kršćanskom usavršavanju. Čitajući knjižicu 
»Nasljeduj Krista«, nalazio je oduševljenje i poticaj 
za vlastiti duhovni rast: »Čitam ‘De imitatione Christi’ 
i razmišljam. Čovjek u svakom trenutku vidi kako je 
malen, a kako je velik onaj koji je umro za nas, koji je 
Kruh i koji sama sebe, svu svoju veličinu, svu ljubav 
nama daje. Ne može se izreći što se osjeća kad se on s 
nama sjedini. Naše srce eruptivno teži za cijelim Kri¬ 
stom, za Svjetlom, za Bogom-Stvoritelj em!« 5 

3. Duh Sveti posvetio i dovršio 

»Nitko ne može reći Gospodin Isus osim u Duhu 
Svetome«, kaže sveti Pavao ( 1 Kor 12,4). A Ivan nije 
samo izgovarao to sveto ime svojim usnama, nego ga 
je u svome duhu razmatrao, u svome životu svje¬ 
dočio, i na druge ga radosno prenosio. A to se ne 
može činiti, osim u Duhu Svetome! Obećati svoju 
djevičansku čistoću Kristu do kraja života, od mladih 
dana, potpuno svjesno i slobodno, može se samo u 
Duhu Svetome! Duh Sveti je onaj koji je Ivanov život 
od početka produhovio i vodio. Duh Sveti je Ivanov 
život posvetio i dovršio. Živjeti u Duhu i po Duhu 
znači: 

- predati se potpuno u ruke Svemogućeg Oca; 

- postati intiman prijatelj Krista, svakodnevno ga 
primati u svoju dušu i često razmatrati njegova 
otajstva; 

- tražiti zagovor Blažene Djevice Marije u svom 
životu; 

- živjeti u Crkvi i za Crkvu u potpunu predanju 
i posluhu; 

- ljubiti Svetog Oca Papu srdačno i zanosno, kao 
Kristova vidljiva namjesnika i svoga poglavara i 
zdušno provoditi njegove Duhom nadahnute ideje i 
odredbe; 

- raditi na duhovnoj obnovi svoje domovine i 
moralnoj preobrazbi mladoga naraštaja koji u 
Kristu treba vidjeti svoj ideal i cilj, te 

- svoje žrtve i patnje strpljivo podnositi i sa 
zahvalnošću i u duhu vjere prihvaćati. 

Eto tako je živio i radio Ivan Merz, ljubitelj Duha 
Svetoga, pravi prijatelj Krista Isusa i sinovski štova¬ 
telj Oca nebeskoga. Ivan je izraz posebna nadahnuća 
samoga Presvetog Trojstva koje u svojoj beskrajnoj 
zamisli od običnih ovozemaljskih stvorenja sa sva¬ 
kodnevnim ljudskim slabostima stvara ideale nebe¬ 
skih dosega! Stoga nam nisu nerazumljive Ivanove 
riječi koje u zanosu svoje nadnaravne čežnje izgova¬ 
ra: »U meni je plamen za beskrajnim visinama; žar za 
nepomućenim grljenjem Sina i Oca i Duha, a do toga 
se dolazi samo disciplinarnim, taktičkim svladavan¬ 
jem samoga sebe!« 6 

Samo onaj, koji se svjesno i posvema uspije otvori¬ 
ti poticajima Božjega Duha, može odgovoriti poput 
Ivana koji je zapisao i ove riječi: 

»Jučer je bio najznamenitiji dan u mome životu. 
Obavio sam devetu sv. Pričest na slavu Presv. Srca Isu¬ 
sova i vjerujem da ću gledati dubine Presv. Trojstva. 
Neizmjernu ovu Kristovu ljubav moram barem nekako 
ovdje zaslužiti, pa ću Božjom pomoći gledati da što 
snažnije nastavim djelo posvećenja«. 1 

Prihvaćajući od početka stvoriteljski plan Očev, 
po Isusu Kristu, Ivan će svoj život završiti u Duhu 
Svetome. A samo se u Duhu Svetome mogu na nad¬ 
grobnu ploču staviti pavlovske riječi: »Meni je život 
Krist a smrt dobitak!« (Fil 1,21) i nadopuniti ih ri¬ 
ječima osobnoga čvrstog pouzdanja u milosrdnu lju¬ 
bav Kristova Srca: »Očekujem milosrđe Gospodinovo 
i nepodijeljeno vječno posjedovanje Presvetog Srca 
Isusova«. 

Upravo tim riječima Ivan je zaokružio ovoze¬ 
maljski život: dovršio ga je u Duhu Svetome! 

U PRESVETOM TROJSTVU 
DJELUJE U CRKVI 

1. Ljubio Crkvu Kristovu i Papu, 

Njegova namjesnika 

Zašto ljubiš Crkvu i Svetog Oca Papu? Na tako 
postavljeno pitanje Ivan odgovara: »Jer u njoj vidim 
jasnu sliku preljubljenog Spasitelja i Boga Isusa sa 
svim njegovim savršenstvima, a u Svetom Ocu pod pri¬ 
likama čovjeka vidim Boga svoga i Gospoda Svoga!« 8 

Tko je od svećenika, bi¬ 
skupa i redovnika kadar 
ovu rečenicu svaki dan 
ponavljati u svome srcu, 
onda taj zaista iskreno 
poštuje i ljubi i svoju 
Crkvu i njezine poglavare, 
a preko njih nada sve Isu¬ 
sa Krista, njezinu glavu i 
njezina nebeskoga Za¬ 
ručnika. 

Ono što je u ovom mi- 
losnom trenutku proglašenja blaženim poniznoga i 
poslušnoga Sluge Božjega Ivana posebno korisno za 
našu Metropoliju jest iskreno utjecanje njegovu za¬ 
govoru za ono što je on duboko u svome srcu doživ¬ 
ljavao: poslušnost i odanost Crkvi i njezinim pogla¬ 
varima! 

Možemo ga bez ustručavanja zazivati: »Uzore po¬ 
slušnosti«, »Poslušni sine Crkve Katoličke«, »Iskreni 
ljubitelju Svetog Oca«, »Odani poštovatelju crkvene 
hijerarhije«. 

Vidljivo je to iz Ivanova pisma vrhbosanskom 
nadbiskupu metropoliti Ivanu Ev. Sariću, u kojem, 
između ostalog, stoji: “Jasno je da smo se mi orlo¬ 
vi stavili u službu Svete Crkve spremni da je milosću 
Božjom pomažemo u širenju kraljevstva njezina 
Božanskog Zaručnika. Nemamo nikakvih nuzgrednih 
ciljeva, već onaj jedini, glavni, da što više duša sjedini¬ 
mo s Isusom. Stoga se apsolutno pokoravamo i u tom 
pitanju kao i u svim drugima našim biskupima. I ako 

oni vele da smo na krivom putu to ćemo upravo slije¬ 
pom pokomošću slušati i raditi kako to oni budu želje¬ 
li. Mi smo uvijek naglašavali ideju poslušnosti crkvenoj 
vlasti i spremni smo dati takav primjer poslušnosti i on¬ 
da kada će nam to biti teško 9 

Kad bude proglašen blaženim, molit ćemo ga da 
svojim zagovorom pritekne u pomoć svojoj Metro- 
poliji, da se duh poslušnosti u njoj ispunjava onako 
kako je on živio; 

- da svojim zagovorom izmoli jedinstvo i skladnost 
naših vjernika, svećenika, redovnika i redovnica s 
crkvenim poglavarima onako kako je i on činio; 

- da izmoli ljubav i poštovanje prema Vrhovnom 
svećeniku i njegovim odredbama onako kako je on 
Svetog Oca poštovao; 

- da svojim zagovorom otkloni u svećeničkim redovi¬ 
ma naših biskupija duh slobodarstva i pomodarstva a 
vrati duh iskrene odanosti Isusu Kristu, njegovoj 
Crkvi i crkvenim poglavarima postavljenim po Duhu 
Božjemu. 

2. Posebno štovao Euharistiju 
i druge sakramente 

Čovjek je neobično obuzet prolaznim, nebitnim i 
nepotrebnim, i koliko ulaže napora da postigne ono 
što će danas ili sutra izgubiti. Mudar je čovjek onaj 
koji na ovoj zemlji shvati bitno i svoje napore usmjeri 
prema neprolaznom i vječnom. Upravo je takav bio 
Ivan Merz. Nisu ga zadovoljavale ovozemaljske stva¬ 
ri ni uspjesi. Čeznuo je svim svojim bićem za onim 
vječnim i u njemu vidio konačno ostvarenje svoga 

bića, povijesti i čovječanstva. 

Stoga, u iskrenom izričaju po¬ 
ručuje svima onima koji su 
zarobljeni materijalnim i ovo- 
svjetskim: »Misleći na ovu 
prolaznost, ne mili mi se 
uopće ništa. Jedino asketski, 
monaški život u obožavanju 
Euharistije možda daje zado¬ 
voljstvo!« w Za njega je Euha¬ 
ristija na ovoj zemlji najuz- 
višenija zbiljnost jer je u njoj 
osobno nazočan Isus Krist. Stoga svakodnevno odla¬ 
zi na svetu misu, moli, pjeva, meditira i pričešćuje se. 
Kad bi naši mladi s onim žarom i radošću išli nedje¬ 
ljom na svetu misu kao što je Ivan išao svakodnevno! 
I kad bi se u čistoći duše onako ponizno i redovno 
pričešćivali kao što je on to činio! I kad bi znali istin¬ 
ski žaliti što su propustili sudjelovati u svetoj misi 
kao što je on žalio. Živimo u vjeri i nadi da će i naši 
mladi, po zagovoru Božjega ugodnika Ivana, zadobi¬ 
ti tu milost. 

Ceznući za Euharistijom svakoga dana, Ivan je 
čeznuo za vječnom Euharistijom i vječnim sjedinje¬ 
njem s Presvetim Trojstvom: »O, kada ćemo biti uje¬ 
dinjeni u pjevanju nebeskih korova, kada ćemo se izgu¬ 
biti u vječnom pjevanju Sanctus, Sanctus, Sanctus, 
obavijenom božanskim sjajem!« 11 Ovih će dana s 
Božjom pomoću Sveti Otac potvrditi da Ivan sada, u 
blaženom ozračju Božanskoga sjaja, pjeva s nebe¬ 
skim zborovima vječnu pjesmu u neprolaznu zagrlja- 

ju onoga kojega je toliko na ovoj zemlji ljubio, što¬ 
vao, klanjao mu se i pjevao! 

3. Neumorno nadahnjivao mladež za Krista 

Po završenu studiju na velikim svjetskim učilišti¬ 
ma, poznavajući nekoliko svjetskih jezika, mogao je 
ostati u inozemstvu i ostvariti karijeru kakvu mnogi 
mladi samo sanjaju. I za kakvom mnogi čeznu odla¬ 
zeći izvan svoje domovine i ne vraćajući se više. Ivan 
nije bio takav! Njemu je bio važniji interes njegova 
hrvatskog naroda u kojem je živio i djelovao nego svi 
njegovi osobni ciljevi i karijere! Divna li uzora da¬ 
našnjem mladom naraštaju! 

Po povratku sa studija iz Beča i Pariza odgovorno 
pristupa svom profesorskom pozivu i zvanju i svojski 
se uključuje u život Crkve, obnovu liturgije, a u mla¬ 
dima proročki gleda procvat nove generacije i pre¬ 
porod mladoga hrvatskog naraštaja koji će ostvariti 
svoje ciljeve slijedeći Kristov ideal. U »Orlovskom 
savezu« ostvaruje te duhovne ideje i oduševljava 
mlade za život, za Krista, za vedrinu duše i za zdravi¬ 
ju sutrašnjicu. On i svim današnjim mladima otvore¬ 
no i jasno poručuje: »Nova generacija mora biti zdra¬ 
va, vesela, lijepa. Ono što je ružno posljedica je grijeha. 
Zato se treba čovjek svladavati i njegovanje zdravlja i 
ljepote smatrati kao sredstvo da sebe svlada i da ojača 
volju!« 12 

Ivan Merz na idealan je način poruka mladoga 
čovjeka mladomu čovjeku. Ako mladi imaju proble¬ 
ma s prihvaćanjem autoriteta u bilo kojem obliku, a 
imaju, evo im nekoga koji se autoritetu podlagao slo- 

bodno i odgovorno. Evo im 
njegovih riječi kojima potiče 
svakoga mladiča i djevojku na 
mudrost života: 

»Boga nikada zaboraviti!« 13 
To on piše u svom dnevniku 
sebi, a i svima mladima koji su 
otklonili pravoga Boga, a kla¬ 
njaju se raznim božanstvima 
ovoga svijeta. 

»Društvo: rakija, vino, dim, nije društvo za me!« u 
To on piše u svom dnevniku sebi, ali mnogo više su¬ 
vremenom mladiću i djevojci koji se gube u dimu di- 
sko-klubova i zadahu opojnih pića i smrtonosnih 
droga. Mladoj modernoj generaciji Ivan poručuje 
trajnu istinu: »Život nije uživanje nego žrtva!« 15 

»Bože pomozi, daj mi milost da postanem bezuvjet¬ 
ni gospodar tijela. Bolje je umrijeti, nego biti mekušac, 
igra strasti!« 16 On je ovu molitvu molio za sebe a da¬ 
nas, iz nebeskoga blaženstva, moli za današnji na¬ 
raštaj, da ne bude rob svoga tijela i strasti i da krepo¬ 
sni heroizam nadvlada tjelesni hedonizam. 

»Idem sutra na svetu Pričest da opet upijem snage za 
borbu!« 11 Eto gdje je izvor snage za sve životne bor¬ 
be! U svetoj Pričesti! Isus Krist je jedina prava snaga, 
koju je Ivan tražio na redovitoj svetoj ispovijedi sva¬ 
ke subote! Novi se naraštaj može pročistiti samo po 
sakramentima pokajanja, pomirenja i sudjelovanja u 
Kristovoj Euharistiji. 

4. Kao laik svetim življenjem 
poziva na svetost života 

Svojim poniznim životom Ivan poziva svakoga 
čovjeka, vjernika i nevjernika da živi sveto i savršeno. 
On je ozbiljno i odgovorno shvatio Isusovu zapovi¬ 
jed: »Budite savršeni kao što je savršen Otac vaš Nebe¬ 
ski« (Mt 5,48). Ivan, mladić, student, jedan između 
nas, sa slabostima, padovima, borbama i ustajanji¬ 
ma, bio je tako običan a tako neobičan, svet. Tako 
svakidašnji na nesvakidašnji način. Običan, ali ne 
prosječan. Padao je, ali se dizao i čeznuo za visinama 
na nov način. 

»Ovih zadnjih dana sam dosta popustio. Bio sam 
polijen, neuredno sam jeo, malo se molio, nimalo 
tipio, ljutio se, bio i poškrt i izgubio zato vezu s 
Onim!« 18 Kad bismo mi svaki dan raščlanili svoje po¬ 
stupke, kao što je to činio Ivan, sigurno bismo vjerni¬ 
je i dosljednije živjeli. On nije samo ispitivao savjest 
nego je, kako vidimo, svoj ispit savjesti stavljao na 
papir. Ima li ozbiljnijeg ispita savjesti? Tako je mo¬ 
gao analizirati svoju prošlost, uočavati sadašnjost i 
popravljati se u budućnosti. 

»Svaki vjernik mora rado slušati Božju riječ i vršiti 
njegovu volju uz pomoć njegove milosti, često primati 
sakramente, osobito Euharistiju, često sudjelovati u 
svetim činima, postojano se posvećivati molitvi, samo¬ 
zataji, djelotvornoj službi braći i vježbanju u svim kre¬ 
postima!« 19 Kao da su ove riječi napisane Ivanovom 
rukom. Ako je itko kao laik u hrvatskom narodu pro¬ 
vodio ove odrednice Drugoga vatikanskog sabora, to 
je bio Ivan Merz, i to 40 i više godina prije Koncila. 

Ako je itko čeznuo za unutarnjom obnovom Crkve, 
to je bio Ivan Merz, uzor ne samo mladima, nego svi¬ 
ma nama. 

On je također i preteča novih drugovatikanskih 
ideja i s obzirom na uključivanje laika vjernika u nji¬ 
hovu župnu zajednicu, u biskupiju, u Katoličku akci¬ 
ju, u rad s mladima, u pomoć potrebnima, osobito 
svojim pisanim djelovanjem. 

Ostavio nam je bogatu pisanu baštinu: više od 160 
članaka i brošura objavljenih, a još više njegovih spi¬ 
sa ostalo je u rukopisu. Njegova sabrana djela, čije je 
objavljivanje započelo, sadržavat će deset svezaka. 

U svima se očituje »sensus Ecclesiae«, osjećaj i 
smisao za Crkvu. Uz petu obljetnicu njegove smrti 
napisao je tadašnji poznati katolički teolog i novinar, 
sarajevski svećenik Cedomil Cekada vrlo upečatljivu 
tvrdnju: »Nikad nije obukao reverende, a bio je stup 
Crkvi Božjoj «. 20 

U ovoj sretnoj prigodi želimo zahvaliti svemo¬ 
gućemu Gospodinu za dar novoga blaženika, kojega 
će Sveti Otac uzdići na čast oltara. Zahvaljujemo 
Svetom Ocu što nam još jednom dolazi da službeno, 
prigodom beatifikacije, ovdje u Bosni i Hercegovini, 
u našem hrvatskom narodu, u Banjoj Luci izgovori 
ime toga Bogu ugodna čovjeka! Zahvaljujemo i 
našemu Ivanu upravo onim riječima što su ih mladi 
njegova vremena stavili na vijenac na njegovu grobu: 
»Hvala ti, orle Kristov, što si nam pokazao put k Sun¬ 
cu!« 21 

ZAKLJUČAK 

Kao što u modernome znanstvenom svijetu voli¬ 
mo igru statistika i u natjecateljskome sportskom svi¬ 
jetu obaranje novih rekorda, tako možemo govoriti i 
o originalnosti nekoga novoga sveca ili blaženika u 
Katoličkoj Crkvi. A kada je riječ o Ivanu Merzu, on¬ 
da mi, hrvatski katolici, s ponosom i zahvalnošću sve¬ 
mogućem Bogu ističemo nekoliko Ivanovih original¬ 
nih podataka: 

On je deseti proglašeni blaženik ili svetac u Kato¬ 
ličkoj Crkvi u hrvatskome narodu. Ako ćemo govoriti 
rječnikom ljudskih nagrada, sluga Božji okrunjen je 
brončanom medaljom Kristovom, blaženik sreb¬ 
rnom, a svetac zlatnom medaljom. Ima li išta ljepše u 
Crkvi Božjoj od pohvale Kristove, koju na ovome svi¬ 
jetu iskazuje Sveti Otac Papa, Kristov vidljivi namje¬ 
snik na zemlji? Tako se zbog odličja savršena života 
raduje i vojujuća i pobjednička Crkva. To je onaj ne¬ 
raspadljivi »vijenac pravednosti« koji spominje sveti 
Pavao (2 Tim 4,8). 

Ivan Merz bit će prvi blaženik laik u hrvatskome na¬ 
rodu. To je doista poseban Božji dar. Bog je njega 
izabrao, i to u ovome vremenu i prostoru, kako bi 
vjernike laike potaknuo i pozvao da svaki čovjek, bi¬ 
lo kojega zvanja i položaja, može postati savršen ako 
bude radio na sebi potpuno ponizno i predano u vo¬ 
lju Božju. 

Ivan će biti prvi blaženik u Bosni i Hercegovini. Ima 
li znakovitijega dara mladoj i krvlju natopljenoj zem¬ 
lji koja se bori za svoju budućnost? Uvjereni smo da 

će joj Ivan svojim zagovorom pomoći da u njoj sret¬ 
no, ravnopravno i u pravednu miru žive svi njezini 
narodi. 

Ivan Merz ubrojit će se među najmlađe hrvatske 
Božje ugodnike. I kao takav bio je, jest i bit će u 
prvom redu uzor i zaštitnik mladeži. Mlađi je od nje¬ 
ga samo sveti Marko Križevčanin koji je poginuo 
mučeničkom smrću u 31. godini. Eto nam putokaza i 
jamstva da i mladi mogu biti uzor ne samo svojim 
vršnjacima, nego i starijima. 

Ivana možemo smatrati zaštitnikom prosvjetnih 
radnika, kateheta i učitelja mladih, zaštitnikom prav¬ 
nika i svih zakonodavaca. Zašto? On je, osim književ¬ 
nosti, studirao neko vrijeme i pravo, a živio pravo, 
pravedno i pošteno, i po zakonu Krista i njegove 
Crkve, a na uzoran način poštovao ljudska i civilna 
prava i zakone. Kao prosvjetni radnik, tj. profesor u 
gimnaziji, osjetio je svu muku prosvjetnoga odgoja i 
borbe za kruh svagdanji. A mlade je u krilu župe i 
Crkve vodio da kao mladi orlovi neprestano i rado¬ 
sno lete ususret vječnomu Suncu! 

Svojom originalnom porukom Ivan nadilazi granice 
i Bosne, Hercegovine i Hrvatske. Svojim podrijetlom, 
te svojom duhovnom i intelektualnom izobrazbom, 
ujedinjuje u sebi razne elemente europskih naroda i 
kultura u skladnu cjelinu prožetu katoličkom vje¬ 
rom. Ujedinjena Europa u jednoj osobi na kršćan¬ 
skim temeljima i načelima! Njegova borba i ustraj¬ 
nost na putu svetosti istinski je primjer svim genera¬ 
cijama, staležima i narodima. Štoviše, izravan je do¬ 
kaz da i »običan čovjek« koji ne pripada duhovnom 

staležu, gdje god živio i rastao i kojoj god kulturi pri¬ 
padao, može ostvariti svetost života ondje gdje živi i 
radi. On je jasan putokaz raskršćanjenoj Europi koja 
se muči u agoniji suvremenih kušnji i napasti. Ivan 
Merz poziv je modernoj Europi da se vrati na svoje 
kršćanske stupove koji su je jedini kadri očuvati i vra¬ 
titi joj drevno dostojanstvo: da se vrati Kristu kao 
svomu idealu. 

Ivanovo proglašenje blaženim providnosni je dar 
Neba naporima katoličkih biskupa iz osam Srednjo¬ 
europskih zemalja da duhovno-pastoralnim progra¬ 
mom »Katoličkog dana«, koji traje od svetkovine 
Uzašašća Gospodinova ove do iste svetkovine iduće 
godine, osvježi kršćanske korijene našega kontinen¬ 
ta i naglasi kako i za nas osmišljeni život leži u vjero¬ 
dostojnom nasljedovanju Isusa Krista. 

Ivan je mladi, raspjevani i zaneseni prorok suvreme¬ 
noga doba. 

Mladi, zato što je zaista relativno kratko živio, no 
dostatno dugo da pokaže kako se istinski i Bogu pre¬ 
dano živi. 

Raspjevani, zato što nam je ostavio mnoštvo pisa¬ 
nih tekstova u obliku dnevnika, članaka, osvrta, pisa¬ 
ma i još neobjavljenih rukopisa. A u njima poezija 
životu, ljubavi, prijateljstvu, Blaženoj Djevici Mariji, 
Euharistiji, Bogu, novim pogledima, novom narašta¬ 
ju. Uvodi nas u tajne trpljenja, boli, kajanja na jedno¬ 
stavan i proživljen način. 

Zaneseni, zato što onaj koji govori o uzvišenim 
nadnaravnim darovima ne može biti nego zanesen u 
Duhu Svetom. 

Prorok, zato što ima proročkoga duha kad govori 
o duhovnoj i moralnoj obnovi čovjeka i čovječanstva, 
napose hrvatske mladeži, i kad iz njegovih riječi izla¬ 
zi mudrost o Bogu, o Sinu Božjemu Isusu Kristu, o 
duhovnim vrijednostima. 

Suvremenoga doba, zato što u svakome vremenu 
nalazi svoje mjesto, jer je njegova poruka dostupna 
svima. A možda ponajviše stoga što moderni svijet 
gazi uzvišene ideale i predaje se u ruke varavih idola. 

Ivan Merz je hrvatski mislilac i naučitelj. »Misli« 
mogu biti objavljene zaista samo od velikih i mudrih 
ljudi. Iz Ivanove opširne literature izvučene su razne 
misli koje mogu biti putokaz i nadahnuće svakom 
čovjeku ovoga svijeta. To su duhovne misli o životu, 
razne izreke i misli o ljubavi, ljudskoj i božanskoj, o 
prolaznosti, o vjeri, braku, čistoći, o čežnji za vječnim 
i neprolaznim. Postulatura Ivana Merza izdala je 
njegove »Misli«, a objavljeni su i tekstovi i misli pod 
naslovom »Put k suncu«, »Plamen za visinama«, 

»Ljubav i čistoća«, a uskoro izlazi iz tiska knjiga 
»Merz i Crkva« iz koje ćemo još bolje upoznati nje¬ 
govu misao i ljubav prema Crkvi, njegov rad u Crkvi i 
za Crkvu. 

Mislilac, jer svojom mišlju uranja u Boga i u vječno 
i neprolazno. A svoje nam ponizne i mudre misli ne¬ 
sebično daruje! On zamršenim životnim rebusima 
daje jednostavna rješenja: Ako želiš biti sretan i na 
ovome i na onom svijetu, vjeruj u Krista i slijedi nje¬ 
gove zapovijedi ljubavi. 

On je naučitelj, jer sve nas kristovski i blago 
poučava, upozorava i usmjeruje prema onomu što je 
jedini smisao ljudske povijesti i cijeloga ljudskog bi- 
vovanja: Otac Nebeski, njegov sin Isus Krist i njihova 
ljubav - Duh Sveti. 

Rasti i cvjetaj tu gdje jesi. To bi bila kratka i jedno¬ 
stavna poruka našega sutrašnjeg blaženika svima na¬ 
ma. Pokušajmo odgovoriti životnim izazovima i živ¬ 
jeti po Božjim zapovijedima ljubeći Krista, njegovu 
Crkvu, gdje god bili i koji god posao obavljali. 

Kao članovi Kristove Crkve, kojoj je na čelu naj¬ 
veći misionar suvremenoga svijeta Sveti Otac Ivan 
Pavao II., smatramo svojom odgovornošću u ovome 
povijesnom trenutku beatifikacije prvoga blaženika 
s područja naše Metropolije i Drugoga apostolskog 
pohoda Kristova namjesnika na zemlji, doći na rado¬ 
sni susret s Papom u Banju Luku, 22. lipnja 2003. go¬ 
dine i doživjeti ljepotu kršćanskoga zajedništva. 

Moleći zagovor Presvete Bogorodice, Kraljice 
svih svetih, zazivamo na sve vas obilje Božjega mira i 
blagoslova 

Sarajevo, Banja Luka, Mostar, Trebinje, 

10. svibnja 2003. 

Vaši biskupi: 

Vinko kard. Puljić, 

nadbiskup i metropolit vrhbosanski, v. r. 

Mons. Franjo Komarica, 
biskup banjalučki, predsjednik BK BiH, v. r. 

Mons. Ratko Perić, 
biskup mostarsko-duvanjski i 
administrator trebinjsko-mrkanski, v. r. 

Mons. Pero Sudar, 
pomoćni biskup vrhbosanski, v. r. 

HIMNA U ČAST 
BLAŽENOM IVANU MERZ 


Tekst: o. Ladislav Fišić, ofm 
Glazba: Biskup Franjo Komarica 

Katolička vjera 

Geslo blaženog Ivana Merza , ,, „ 

° Biskup r. Komarica 

Spomen-slika prve Pričesti koju je bi. Ivan Merz 
primio 22. travnja 1906. Ovu je sliku bi. Ivan držao nad svojim 
pisaćim stolom cijeli život, sve do svoje smrti. 

Đurđica Vitković 


RECITAL O IVANU MERZU 

»BLAŽENI ČISTA SRCA« 

Recitator: - Blaženi čista srca jer će oni Boga gledati! 

C: - Blaženi čista srca jer će oni Boga gledati! 

A i B: - Blaženi čista srca jer će oni Boga gledati! 
Recitator: - Takav je bio on - dijete Božje dobrote! 

C: - Čedo Svevišnje milosti! 

Svi: - Apostol hrvatske mladeži, blaženi Ivan Merz! 

D: - On se poput orla dizao Suncu vječne ljepote. 

E: - Ustrajnom borbom i samoprijegorom svladao je u 
sebi svijet. 

A: - Da živi u svijetu za Krista i duše. 

B: - On, vitez euharistijskog Boga. 

Svi: - On blaženi Ivan Merz. 

stanka 

Recitator: - 1 Merz moli... 

C: - Bože daj mi milost da postanem gospodar svoga 
tijela. 

D: - Čovjek je ovdje samo putnik, njegovo pravo 
određenje nije ovdje na zemlji, on je određen za nešto 
više. 

Svi: - Čovjek je određen za nešto više. 

Recitator: - Život je žrtva. 

A: - On je silna borba koja traži pregaranja, ako hoćemo 
nešto postići. 

B: - Treba krvave borbe da se ne potone u običnom 
svijetu. 

Recitator: - Smisao života jest Mysterium crucis. 

Svi: - Tajna križa - mysterium crucis. 

stanka 

Recitator: - Ivan rješava tajnu života i pronalazi njegovu 
pravu svrhu. 

A: - Moliti se i sjedinjavati se s Bogom, djelo je čitava 
života! 

C: - Boga nikada zaboraviti. Uvijek težiti za ujedinjenjem 
s njime. 

Recitator: - U tom svjetlu Ivan pronalazi smisao i svoga 
života. Tako piše svojoj majci kao student iz Pariza: 

B: - Katolička vjera je moje životno zvanje i to mora biti 
svakome čovjeku bez iznimke. 

stanka 

Recitator: - On hoće uroniti u viši svijet, približiti se Bogu 
i diviti se vječno, 

A: - Vječno se diviti Euharistiji, njezinu sjaju, veličini, 
neizmjernoj ljubavi. 

C: - Vruća me želja vuče Onome koji je tako dobar, 
pravedan i mio. 

Recitator: -1 zato njegova duša gladuje Gospodina. 

E: - Htio bih blagovati Gospodina koji me voli više nego 
itko i koji mi je draži od svega na svijetu. 

Svi: - Gospodin mi je draži od svega na svijetu. 

stanka 


D: - Kad je spoznao istinitost katoličke vjere, cijeli život 
mu se kreće oko Krista Gospodina. 

E: - 1 sav njegov rad usmjeren je prema Bogu, za Boga i s 
Bogom. 

Svi: - Tamo je gore ono pravo carstvo! 

A: - Iz uskog sjedinjenja i žarkog prijateljstva s Kristom 
njegovo je srce puno najčišće ljubavi prema svemu što je 
stvorila ruka Svevišnjega. 

B: - On se divi i mrtvoj prirodi. 

A: - Jutarnjem nebu, žaru zapadnog rumenila, 
neizmjernim svjetovima zvjezdanog svemira. 

B: - I sjeni hrastova, šumu valova i glazbi cvrčaka. 

stanka 

Recitator: - On ljubi jednako sve ljude: i prijatelje 
E: - i neprijatelje svoje. 

A: - Želi ih upoznati i gledati njihove čine. Zato i veli: 

B: - Budimo puni milosrđa i strpljivosti s našim 
protivnicima. 

C: - Ja volim čovječanstvo, volim male, nepoznate ljude 
koji na svojim leđima nose sav teret historije. 

A: - Valja zaći i u najgnusnije kuće, studirati bijedne ljude 
i proniknuti u njihove duše. 

E: - Pokloniti sve i žarko ljubiti svoga bližnjeg - koliko 
veselja ima u svemu tome. 

B: - Treba upotrijebiti sve naše energije da spasimo što 
više duša naših bližnjih i da sve te duše stavimo u Isusov 
naručaj. 

Recitator: - Ivan je svjestan da je najvećim katastrofama 
čovječanstva povod grijeh. 

A: - Zato upućuje ljude da sve više vole Krista i da svi naši 
čini budu kristocentrični. 

B: - Srž svakog apostolata mora biti borba protiv grijeha. 
Svi: - Borba protiv grijeha zadaća je svakog kršćanina. 

stanka 

Recitator: - Ivan ljubi nadasve Crkvu i papu. 

E: - Kada su ga upitali koji je tomu razlog odgovorio je: 

D: - Jer u Crkvi vidim jasnu sliku preljubljenog Spasitelja i 
Boga Isusa sa svim njegovim savršenstvima, a u Sv. Ocu 
Papi pod prilikama čovjeka vidim Boga svoga i Gospoda 
svoga. 

A: - Euharistija i Papa trebaju biti korijen, vrelo i počelo. 

Svi: - Euharistiju i Papu valja dati našem narodu. 

A: - Jer Crkva je vrhunac i centar kulture i cijelog 
čovječanstva. 

C: - Mi smo udovi mističnog tijela Kristova i poznajemo 
samo jedan jedini gravitacioni centar i samo jedan jedini 
život! 

A: - I taj život pravi i istiniti nalazi se samo u krilu jedne 
svete katoličke i apostolske Crkve. 

stanka 

Recitator: - Tako je Ivan polako dozrijevao za nebo. 

Svi: - U meni je plamen za beskrajnim visinama, žar za 
nepomućenim grljenjem Sina i Oca i Duha. 

D: - Kada je dovršio svoju zadaću na zemlji 

E: - Na svojoj samrtnoj postelji svjesno prikazuje Bogu 
svoj život kao žrtvu za hrvatsku mladež. 

B: - On čija je nutrina žudila za hostijom da se s njome 
sjedini. 

A: - Čija je duša čeznula da se napoji na nepresahljivom 
vrelu ljubavi. 

B: - On koji je sav uronio u srce vječne ljepote 
Svi: - On, blaženi Ivan Merz. 

stanka 

Recitator: - 1 zato nas ne čudi da su ovakvom čovjeku 
nakon njegova odlaska sa zemlje u Vječni život pridavani 
ovakvi nazivi: 

C: - Prvoborac katoličke Akcije u Hrvatskoj 
E: - Obnavljač papinske misli i ljubavi 
D: - Apostol sinovske odanosti našim pastirima u Kristu 
F: - Pionir liturgijske obnove 

A: - Užigač euharistijskog plama u hrvatskoj mladeži 

B: - Svjetlo na gori 

A: - Božji čovjek 

B: - Apostol hrvatske mladeži 

C: - Čovjek milosti 

E: - Uzor modernog katolika 

F: - Heroj ljubavi 

D: - Div duha 

E: - Put naših dana 

C: - Naš vječni Merz 

Recitator: - To je bio on - naš sada već blaženi Ivan Merz. 

Jer kako je zapisao u testamentu: 

C: - Život mi je bio Krist, a smrt dobitak 

A: - Očekujem milosrđe Gospodinovo i potpuno, 
nepodijeljeno vječno posjedovanje Presvetog Srca Isusova. 

Svi: - Očekujem milosrđe Gospodinovo i potpuno, 
nepodijeljeno vječno posjedovanje Presvetog Srca Isusova. 

B: - Moja je duša postigla cilj za koji je stvorena. 

BOŽJEMU SLUZI, IVANU MERZU 

Hrvatskoj zemlji kao poklon sveti, 

Ivane dobri, tebe Nebo dade; 

uzor nam budi na životnoj stazi, 

nek’ svetost tvoja cvjeta svjetlom nade. 

Bosanskog krša izdanak si kamni, 
tu prve snove u cvjetanju svio; 
rano te Milost ispunila Dobrom, 
u dušu rosnu krepost jedru slio. 

Sazreo rano u svetištu sreće, 
uz Krista svio Savez vjere rodne, 

Majka ti bila Gospa Djeva sveta, 

Hostija izvor poletnosti plodne. 

Tvoj um se Vjerom ispunio cijeli, 

Bratstvo u Križu bilo ti je znamen. 

Crkva i Papa i hrvatski narod 
sjedinjeni žarko - tvoga srca plamen. 

Ivane dobri, Hrvatska te moli: 
pred licem Božjim zagovornik budi, 
isprosi svima dar Slobode vječne 
što srećom diše i blaženstvo nudi. 

Slava ti, Bože, za dar sveca umnog, 
u kom se naša trajno brusi nada; 
podari, Oče, da i našem nebu 
tvoj Mir i Ljubav u obilju vlada. 

Mirko Validžić 

URESU DIVNI HRVATSKOGA RODA 


Uresu divni hrvatskoga roda, 

Ivane mili, uzore pun sjaja, 

Sada nam svijetli sred nebeskog svoda, 

Naraštaj vodi putem vječnog Raja. 

Bogu svom posve Ti predade biće, 

Ljubljaše njega umom - srcem svojim, 

I On je Tvoje obuzeo žice 
I bio vođa svim stazama Tvojim. 

Kreposti mnoge u duši Ti cvale; 

Ljubica, ruža k'o i ljiljan bijeli, 

Zjene Ti nisu za zlo - tamu znale; 

Božjim si Srcem ljubio svijet cijeli! 

Za Krst - Slobodu svoj si život dao, 

Putokaz bješe naraštaju brojnom. 

Ideal vječni naprijed Te je zvao 
Moralne bitke na polju si bojnom 

Izdržat znao, zato za nas moli 
Da trulež grijeha duše nam ne takne, 

I Božjim Srcem našu mladost voli. 

Da živi Duhom, a ne da nam sahne. 

Ognjišta nek nam žarom vjere gore, 
blagoslov Božji nek nas trajno prati, 

Za vječni spas svoj nek se duše bore; 

Križ zagrle Kristov kad srce pati! 

Uresu divni hrvatskoga roda, 

Ivane mili, uzore pun sjaja, 

Sada nam svijetli sred nebeskog svoda, 

Naraštaj vodi putem vječnog Raja. 

S. Marija od Presvetog Srca, klarisa (Anka Petričević) 

ZVIJEZDA NEBESKOG SVODA 


K'o sjajna zvijezda nebeskog svoda 
prosipaš zrake svjetla i topline 
da nas obasjaš, da nam posvjedočiš 
Božju blizinu! 

Isusa Krista odabrao Ti si 
Njegovo srce zaklon Ti bijaše 
Biće Ti cijelo zahvatio plamen 
Ljubavi žarke. 

Prošao Ti si mnoga iskušenja 
stupao tvrdom kamenitom stazom 
prekaljen žrtvom grliš drvo križa 
spasenja znamen. 

Uronjen duhom u otajstvo križa 
shvatio Ti si vrijednost ljudske patnje 
njeno bogatstvo utkao u život 
k’o dragocjenost. 

Žrtvu života predao si spremno 
pšenično zrno palo je u zemlju 
da bogat urod umrijevši donese 
po Božjoj volji. 

Ivane brate, pogledaj s visina 
potrebe naše goleme i brojne 
srca su prazna vječnih ideala 
zanosa svetih. 


108 


Mladeži našoj svjetionik budi 
kroz burne noći nevjere i tame 
proroci lažni sa svih strana grnu 
nudeći propast. 

Izmoli vjeru stamenu i živu 
ljubav za Crkvu učiteljstvo njeno 
Kristove riječi neka prate djela 
Ljubavi hrabre. 

Ne daj da naša proljeća uvenu 
mrazovi hladni da ih ne unište 
prodahni snagom Božanskoga Duha 
sva srca mlada. 

Božjemu suncu uzdižemo oči 
Ivane brate budi u pomoći 
Crkvu i mladež, Domovinu dragu 
Molitvom prati. 

Trojedni Bože, Oče, Sine, Duše, 
Molitvu počuj skrušenoga roda 
Svetačkom krunom ti ovjenčaj čelo 
Ivana Merza. 


S. Gertmda Ženko, 
Iz Dndbe sestara Milosrdnica 

Ivana Merza »Put k suncu« kao i na 
internet stranici Ivana Merza: www.ivanmerz.hr 

Biografije i studije o Ivanu Merzu 

1. Dragutin KNIEWALD: Ivan Merz - život i djelovanje. Zagreb 

1932., 254 str. 

2. Skupina autora: Božji čovjek Hrvatske - Dr.Ivan Merz. Zbirka 
eseja i članaka. Zagreb 1938., 80 str. 

3. Josip VRBANEK: Vitez Kiistov Ivan Merz, Zagreb 1943., 254 
str. 

4. Božidar NAGY: Borac s bijelih planina - Ivan Merz. Zagreb, 
Filozofsko-Teološki Institut, 1971. 372 str. 

5. Božidar NAGY, Dl: Prijatelj mladih - Ivan Merz, Zagreb 

1974., 132 str. 

6. Marin ŠKARICA: Ivan Merz - iniziatore del movimento liturgi- 
co in Croazia (Ivan Merz, začetnik liturgijskog pokreta u 
Hrvatskoj), Rim 1975., 511 str.; doktorska disertacija na tali¬ 
janskom jeziku. Objavljen izvadak. 

7. Božidar NAGY: Ivan Merz - uomo di fede ed educatore alla 
fede (Ivan Merz - čovjek vjere i odgojitelj za vjeru), Rim 1977., 
354 str.; doktorska disertacija na talijanskom jeziku. Objav¬ 
ljen izvadak. 

8. Pojava i značenje dr. Ivana Merza u Crkvi u Hrvatskoj. Zbornik 
radova sa Simpozija održanog 1978.g. prigodom 50. obljetnice 
smrti Ivana Merza. Zagreb 1979., 130 str. 

9. Božidar NAGY: Tko je Ivan Merz? Kratak prikaz života i dje¬ 
lovanja Ivana Merza. Zagreb 1980., 88 str. 

10. Dragutin KNIEWALD: Sluga Božji dr. Ivan Merz (drugo iz¬ 
danje), Zagreb 1988., 318 str. 

11. Dušan ŽANKO: Svjetlo na gori - Dr. Ivan Merz. Zagreb 1990., 
75 str. 

12. Karoly KNIEWALD: A lelek tuzharcosa - Dr. Ivan Merz elete. 
Szalesi Muvek 1940., 193 str. Prijevod biografije Ivana Merza 
na mađarskom jeziku. 

13. Božidar NAGY: Ivan Merz, istaknuti laik u svjedočenju 
Evanđelja. - Zagreb, Izd. Postulatura za beatifikaciju Ivana 
Merza. 1. izdanje 1995., 2. izdanje 1996., 56 str. 

14. Simpozij o Ivanu Merzu 1 996. g. - Radovi objavljeni u časopisu 
"Obnovljeni Život", br. 3/4 1997. 

15. Fabijan VERAJA: Ivan Merz, Pioniere dell'Azione Cattolica in 
Croazia. (Ivan Merz, pionir Katoličke Akcije u Hrvatskoj). 
Positio super vita, virtutibus et fama sacntitatis. - Roma, Li- 
breria Editrice Vaticana, 1998., 1104 str. 

16. Skupina autora: Ivan Merz - un laic d'avant-garde (Ivan Merz - 
avangardni laik). Cijeli broj 385, svibanj 2001. francuskog 
časopisa »Christ source de vie« posvećen Ivanu Merzu. Na 30 
stranica prikazan njegov život i djelovanje na francuskom jezi¬ 
ku. 

17. Kardinal Franjo KUHARIC: Ivan Merz - čudo milosti Božje. 
Govori, izjave i propovjedi o Ivanu Merzu. Postulatura za bea¬ 
tifikaciju Ivana Merza, Zagreb 2002., 64 str. 

18. Skupina autora: Ivan Merz - Materijali za kateheze, propovijedi 
i predavanja. I. i II. dio (dva sveska). Izdavač: Katehetski ured 
Žagrebačke nadbiskupije i Postulatura Ivana Merza, Zagreb, 
2002., 64 str. 

19. Božidar NAGY: Ivan Merz - Putokaz suvremenom naraštaju. 
Kratka biografija. Postulatura za beatifikaciju Ivana Merza, 
Zagreb 2003., 64 str. 

20. Skupina autora: Glas Crkve o Ivanu Merzu. Govori i izjave 
Pape Ivana Pavla II., kardinala i biskupa o bi. Ivanu Merzu. 
Izdavač: Verbum, Split, 2003., 272 str. 

21. Giampaolo MATTEL Ivan Metz - un programma di vita e di 
azione cattolica per i giovani d'oggi (Ivan Merz - Program kato¬ 
ličkog života i djelovanja za mlade danas). Izdavač: 
L'Osservatore Romano, Citta del Vaticano, 2003. 102 str. 

22. »Zemljo Bosno i Hercegovino Papa te nosi u srcu!« Monografi¬ 
ja beatifikacije Ivana Merza u Banjoj Luci, 22. VI. 2003., 168 
str. 

Cjelovita Bibliografija brojnih članaka, studija i 
eseja o Ivanu Merzu nalazi se 
na internet stranici Ivana Merza: www.ivanmerz.hr 

PREPORUČAMO! 

'H// 


IVAN IVI E RZ 
i 

CRKVA 


Studija o Katoličkoj Crkvi 
u shvaćanju, životu i djelovanju bi. Ivana Merza 


»Nema jače ideje u Merčevu liku od ideje Crkve; 
Crkve koja kroz papinstvo čuva nauk i jedinstvo, 
te Crkve koja kroz liturgiju moli i prinosi žrtvu 
hvale Ocu.« 

Dušan Žanko, »Duša dr. Ivana Merza«, esej, 
»Život«, br. 5, 1938., str. 250 


Na više od tristo stranica ova studija o Crkvi u 
shvaćanju i životu bi. Ivana Merza donosi iscrpan prikaz 
duhovnosti ovog katoličkog intelektualca, njegove teo¬ 
loške, asketske i pastoralne poglede na život i rad u iz¬ 
gradnji Kristova Kraljevstva. Posebno se obrađuje njego¬ 
vo »sentire cum Ecclesia - osjećanje s Crkvom«, te usku 
povezanost s crkvenim pastirima. Studija je veoma prik¬ 
ladna za bolje upoznavanje ovog vjernoga sina Katoličke 
Crkve, te može poslužiti kao priručni materijal za propo¬ 
vijedi, predavanja, kateheze i ostale aktivnosti vezane za 

proslavu njegova blagdana, te pojedine obljetnice i druga 
slavlja novoga hrvatskog blaženika. 

U pripremi je njezino objavljivanje tiskom, ali je cje¬ 
lovit tekst studije već dostupna na Internetu, na 
web-adresi Blaženika: www.ivanmerz.hr direktorij: BI. 

I. Merz i Crkva. 

Ovdje donosimo iscrpan pregleda Sadržaja ove studi¬ 
je: 


SADRŽAJ 

STUDIJE »IVAN MERZ I CRKVA« 

Predgovor Kardinala VINKA PULJIĆA 
Uvod 

I. VJERA BI. IVANA MERZA 

A. MILOST OBRAĆENJA 

1. Kroz patnje rata do potpunog obraćenja Bogu 

2. Objašnjenje i opravdanje obraćenja 

3. Osjetljivost za obraćenje kod drugih 

B. KARAKTERISTIKE MERZOVE VJERE 

1. Realnost nevidljivog 

2. Nadnaravni momenti u književnosti 

3. Susreće Boga u prirodi 

4. Božja prisutnost u liturgiji 

5. Božje djelovanje u dušama po milosti 

6. Univerzalnost katoličke vjere 

C. VJERA NA SVIM PODRUČJIMA ŽIVOTA 

1. Vjera i znanost 

2. Vjera i umjetnost 

3. Vjera i glazba 

4. Sinteza umjetnosti u liturgiji 

5. Vjera u književnosti 

6. Vjera i društveni problemi 

7. Vjera i ekonomija 

8. Vjera, vlast i poslušnost 

9. Lurdska čudesa u službi vjere 

10. Čvrstoća vjere u Merzovu testamentu 

11. Vjera Ivana Merza u očima njegovih suvremenika 

II. SADRŽAJI VJERE BI. IVANA MERZA 

1. Isus Krist 

2. Euharistija - središte susreta s Kristom 

3. Kraljevstvo Isusa Krista 

III. BI. MERZ O KATOLIČKOJ CRKVI 

A. DOGMATSKO-TEORETSKE DIMENZIJE CRKVE 

1. Krist i Crkva 

2. Duh Sveti i Crkva 

3. Definicija Crkve i njezina svojstva 

4. Crkva »rimska« 

5. Crkva posjeduje istinu i nauk koji treba slijediti 

B. DUHOVNO-PASTORALNI VID CRKVE 

1. Crkva daje smjernice i odredbe 

2. Crkva središte duhovnog života 

3. Crkva u službi naroda 

4. Obrana Crkve 

5. Zadaća Crkve 

6. Rad za Crkvu 

IV. CRKVENA HIJERARHIJA 

A. RIMSKI BISKUP - PAPA, 

SREDIŠTE JEDINSTVA CRKVE 

1. Papinstvo 

2. Merz provodi papinsko učenje 

B. BISKUP I SVEĆENICI 

1. Ivanov stav prema biskupima 

2. Merzov stav prema svećenicima 

C. O CRKVI U RAZNIM SITUACIJAMA 

1. Potpuna ljubav i poslušnost Crkvi 

2. Merz prati zbivanja u Crkvi po svijetu 

3. Crkva i politika u shvaćanju Ivana Merza 

4. Dojmovi suvremenika o Merzovom crkvenom duhu 

V. LITURGIJA - IZVOR DUHOVNOSTI BL. IVANA MERZA 

A. O LITURGIJI OPĆENITO 

S DOGMATSKOG GLEDIŠTA 

1. BI. Ivan Merz otkriva ljepotu i važnost liturgije 

2. Definicije liturgije bi. Ivana Merza 

3. Plodovi liturgije 

4. Misa - središte liturgije 

5. Liturgija sadržava crkveno učenje 

6. Vrijednost liturgijskih tekstova za duhovni život 

B. PASTORALNO-PRAKTIČNI VIDICI LITURGIJE 

1. Božanski časoslov je najljepši molitvenik 

2. Liturgijska godina - fotografija ekonomije spasenja 

3. Latinski jezik u liturgiji 

4. Crkvena glazba u liturgiji 

5. Gregorijanski koralje glazba svetosti 

6. Crkvena glazba je kanal Božje milosti 

7. Glazbeni apostolat 

8. Liturgija je umjetnost »par excellence« 

9. BI. Merz promiče liturgijski apostolat 

VL CRKVENOST DUHOVNOG ŽIVOTA BL. IVANA MERZA 
A. TEORIJA DUHOVNOG ŽIVOTA 
PREMA BL. IVANU MERZU 

1. Potreba i važnost duhovnog života 

2. Definicija duhovnog života 

3. Crkva i duhovni život 

4. Ustrajnost treba biti bitna karakteristika 
duhovnog života 

5. Sredstva duhovnog života 

6. Blažena Djevica Marija u duhovnom životu 
bi. Ivana Merza 

B. PRAKSA MOLITVENOG ŽIVOTA 
BL. IVANA MERZA 

1. Liturgijska molitva 

2. Ostali molitveni oblici 

3. Okolnosti za uspjeh molitve. 

4. Svjedočanstva o molitvi bi. Merza 

C. USPON PREMA SVETOSTI KROZ ASKEZU 

1. Osobno nastojanje oko kršćanske savršenosti 

2. Zagrebačke odluke iz duhovnih vježbi 
za moralno usavršavanje 

3. Potpuno Bogu posvećen život bi. Ivana Merza 

D. VRIJEDNOST BOLI I TRPLJENJA 
U ŽIVOTU BL. I. MERZA 

1. Žrtva u shvaćanju i životu Ivana Merza 

2. Apostolska vrijednost trpljenja 

VII. APOSTOLAT 

A. CILJEVI, SREDSTVA I UVJETI APOSTOLATA 

1. Apostolska svijest 

2. Ciljevi apostolata 

3. Apostolat samo u okviru Crkve 

4. Uvjeti, sredstva i načini apostolata 

B. APOSTOLSKI PROGRAM I POTHVATI 

1. Širina Merzovih apostolskih pogleda i pothvata 

2. Zamisao osnivanja sekularnog instituta 

VIII. GLAVNA PODRUČJA APOSTOLATA 
BL. IVANA MERZA 

A. KATOLIČKA AKCIJA 

1. Pionir Katoličke Akcije u Hrvatskoj. 

2. Ljubav prema Crkvi u temelju Merzova provođenja 
Katoličke Akcije 

3. Kako Merz shvaća Katoličku Akciju 

4. Cilj i sredstva Katoličke Akcije 

B. ORLOVSTVO NA TEMELJIMA 
KATOLIČKE AKCIJE 

1. Razvoj katoličkog Orlovstva u Hrvatskoj 

2. Merz uvodi Katoličku Akciju u Orlovstvo 

3. Duhovni profil Orlovstva 

C. KARAKTERISTKE ORLOVSTVA 

1. Crkvenost Orlovske organizacije 

2. Crkvena hijerarhija, Merz i Orlovstvo 

3. Orlovstvo - odgojna i apostolska organizacija 

4. Orlovski apostolat 

5. Značenje Merza za Orlovstvo 

IX. NASTOJANJA BL. MERZA ZA MORALNOST 
JAVNOG ŽIVOTA 

A. OPĆENITO O VAŽNOSTI MORALA 

1. Svestranost Merzovih pogleda na kršćanski moral 

2. Pravi moral naučava Crkva 

B. LJUBAV, ČISTOĆA - SEKSUALNOST, BRAK 

1. Mladima o ljubavi, seksualnosti i čistoći 

2. Sredstva za očuvanje moralne čistoće 

3. Ljubav Krista i Crkve prisutna u kršćanskom braku 

C. MORALNOST NA OSTALIM 
PODRUČJIMA ŽIVOTA 

1. Položaj žene u Crkvi i u društvu 

2. Posvećeno djevičanstvo 

3. Ples 

4. Glazba u službi odgoja, vjere i apostolata 

5. Borba protiv utjecaja loših filmova i tiska 

6. Tjelesni odgoj prožet kršćanskim načelima 

X. DUHOVNI UTJECAJ BL. IVANA MERZA 

A. IZJAVE SUVREMENIKA O SVETOSTI 
BLAŽENOG IVANA MERZA 

1. Božja prisutnost u njegovoj osobi 

2. Svetost sjajila iz njegove pojave 

3. Značenje bi. Ivana Merza za Crkvu u izjavama 
do 1945. godine 

B. UTJECAJ BL. MERZA 

NA RAZNE SKUPINE VJERNIKA 

1. Roditelji, prijatelji, svećenstvo 

2. Mladež, katoličke organizacije, žene 

C. BLAŽENI IVAN MERZ 

NAKON DRUGOGA SVJETSKOG RATA 

1. Sirenje štovanja i priprema beatifikacije 

2. Proglašenje blaženim Ivana Merza u Banjoj Luci, 
22. lipnja 2003. 


Studija je dostupna na Internetu: 

www.ivanmerz.hr 

KNJIGE ZA UPOZNAVANJE 
BI. IVANA MERZA 



GLAS 
CRKVE 
O IVANU 
MERZU 

VERBUM, 
Split, 2003., 
270 str. 


Ova je knjiga istodobno i povijesni 
dokument i svjedočanstvo; nezaobilazna 
je za svakoga tko hoće upoznati lik ovoga 
apostolskim žarom prožeta vjernika- 
katolika, mladog intelektualca sada 
blaženog Ivana Merza. U njoj su na 
jednom mjestu sabrani svi pisani tekstovi, 
izjave, propovijedi i govori koje su o bi. 
Merzu izrekli crkveni pastiri na čelu s 
Papom Ivanom Pavlom II. Tu su govori 
brojnih biskupa i kardinala, ne samo 
hrvatskih nego i stranih. 

Tekstovi su poredani kronološki kako su 
bili izgovoreni, odnosno napisani. 
Predgovor knjizi napisao je banjalučki 
biskup Franjo Komarica. 


Knjiga započinje prvom izjavom koju je napisao 
sarajevski nadbiskup Ivan Ev. Šarić, veliki 
prijatelj i poštovatelj bi. Ivana Merza, još istoga 
dana kad je Ivan Merz umro 10. svibnja 1928. 

Najviše govora i izjava, njih ukupno jedanaest, 
izrekao je Kardinal Franjo Kuharić. Čitajući ih 
možemo vidjeti kako je kardinal Kuharić svojim 
rijećima bi. Ivana Merza ne samo beatificirao 
nego već i kanonizirao. Nazvao ga je «čudom 
milosti Božje, remek-djelo Duha Svetoga, 
putokaz suvremenom naraštaju, Božja poruka 
našem vremenu itd.». 

Sadržaj knjige moguće je naći i na Internetu 
na web stranici bi. Ivana Merza u direktoriju 
Papa i biskupi o bi. Ivanu Merzu. 






MONOGRAFIJA BEATIFIKACIJE BLAŽENOG IVANA MERZA 
I DRUGOG POHODA PAPE IVANA PAVLA II. BiH 


Knjiga nosi naslov prema Papinim riječima iz njegova 
govora u Banjoj Luci: «Zemljo, Bosno i Hercegovino, 
Papa te nosi u srcu». Knjiga je bogato ilustrirana 
najvažnijim fotografijama s Papinog pohoda Banjoj 
Luci i svečanosti beatifikacije, počevši od dolaska na 
aerodrom, mise beatifikacije i potom do njegova 
oproštaja i uzletanja prema Rimu. Predgovor knjizi 
napisao je državni tajnik Svete Stolice, Kardinal 
Angeio Sodano u kojem među ostalim piše: »Rimski 
je biskup došao u Banja Luku s velikim darom za 
katolike Banja Luke i cijele Bosne i Hercegovine, 
jednako kao i susjedne Hrvatske. Riječ je o 
proglašenju blaženim Ivana Merza, apostola Katoličke 
akcije među hrvatskom mladeži, koji je zorni lik nade 
i najrječitija povijesna pouka.« 


Monografiju je izdao Biskupski ordinarijat 
u Banjoj Luci. 


Giampaolo Mattei 


“IVAN MERZ - PROGRAM ŽIVOTA 
I KATOLIČKOG DJELOVANJA 
ZA DANAŠNJU MLADEŽ” 

na talijanskom jeziku 

Izdavač: Vatikanski dnevnik 
L'Osservatore Romano, Rim-Vatikan, 2003. 

Knjigu pod tim naslovom u nizu "Ouaderni" 
objavio je na talijanskom jeziku vatikanski 
dnevnik “L’Osservatore Romano”. Napisao ju je 
Giampaolo Mattei, istaknuti novinar toga lista. 

Ova knjiga o bi. Merzu jest 66. broj tog niza. 

Knjiga je svečano predstavljena u Rimu 8. 
studenog 2003., na kraju zahvalnog hrvatskog 
nacionalnog hodočašća za Papin dolazak u 
Hrvatsku. 

Predstavljanje knjige odvijalo se na talijanskom 
jeziku, a predstavljali su je hrvatski biskupi. 

Knjiga je objavljena po izričitoj Papinoj želji koju 
je izrazio nakon beatifikacije po povratku u 
Vatikan. 


flonot/mfu: , 

Ql \DLKM Dl -L'OSSIRVATO*! ROMANO« 

f>4 H4UV *.»0 



Ivan Merz 


L'n programma <// vita e Ji a:ione catiolica 
per i ginrani di oggi 

GIAMPAOLO MATTEI 

aru tu Mnom 












Ivan Merz 

PUT K SUNCU 


Zagreb, FTI, 1993., 
232 str. Opširan izbor 
tekstova iz bogate 
duhovne baštine 
Ivana Merza 


Ivan Merz 

MISLI 

Zagreb, Postulatura 
Ivana Merza, 
2001., 64 str. 
Najljepše izreke i misli 
Ivana Merza 




Ivan Merz 

LJUBAV I ČISTOĆA 

Tekstovi Ivana Merza 
o ljubavi, braku, ženi, 
čistoći i božanskoj 
ljubavi. Zagreb, FTI, 
2002., 260 str. 


Ivan Merz 

PLAMEN ZA VISINAMA 


Zagreb, FTI, 1999., 

128 str. Knjiga 
prikazuje uspon Ivana 
Merza prema svetosti. 




















KARDINAL 
FRANJO 
KUHARIĆ 
O IVANU 
MERZU 

Knjiga govora, 
propovijedi 
i izjava 
o hrvatskom 
blaženiku 

Izdavač: 

Postulatura 
Ivana Merza, 

Zagreb, 2002. 

64 str. 


KARDINAL FRANJO KUHARIĆ 


IVAN MERZ 

ČUDO MILOSTI BOŽJE 

Govori, izjave i propovijedi 
kardinala Franje Kuharica o Ivanu Merzu 


Kardinal Franjo Kuharić izrekao je o 
blaženom Ivanu Merzu najviše govora od 
svih hrvatskih crkvenih pastira. Bilo je to u 
raznim prigodama, napose kod proslava 
Ivanovih obljetnica. Ovi govori kardinala 
Kuharića u izvjesnom se smislu mogu 
smatrati njegovom osobnom 
»kanonizacijom« Ivana Merza, o čemu će 
se svatko moći uvjeriti čitajući ove njegove 
nadahnute retke. Kardinal je smatrao Ivana 
Merza veoma svetim čovjekom i stoga 
dostojnim oltara. Kardinalovi govori i izjave 
doneseni su u knjizi u kronološkom redu 
kako su bili izrečeni, odnosno napisani 
između 1973. i 2002. god. Knjiga se 
naručuje na adresi Postulature. 




KRATKA BIOGRAFIJA 
BLAŽENOGA IVANA MERZA 

Zagreb, 2003., 64 str. 







Fabijan Vcraja 


IVAN MERZ 

Pioniere dell'Azione Čattolica 
in Croazia 
(189(vl928l 


f ? »■: I 


Libreria Editrice Vaticana 


. nijr* 

r*3ftTj 


Fabijan Veraja 

IVAN MERZ - 
PIONIERE DELL'AZIONE 
CATTOLICA IN CROAZIA 

IVAN MERZ-PIONIR 
KATOLIČKE AKCIJE U 
HRVATSKOJ. - Rim, 
Libreria Editrice Vaticana - 
Vatikanska izdavačka 
knjižara, 1998.g., 1104. str. 
- Pozicija, temeljni 
dokument za proglašenje 
Ivana Merza blaženim i 
svetim, pisana talijanskim 
jezikom. 


Ivan Merz: 

L'INFLUENCE 
DE LA LITURGIE 
SUR LES ECRIVAINS 
FRANQAIS 

UTJECAJ LITURGIJE 
NA FRANCUSKE PISCE 

Doktorska disertacija Ivana 
Merza (na francuskom). 
Izdavač: Filozofski fakultet 
Sveučilišta u Zagrebu i 
Postulatura Ivana Merza, 
Zagreb 1996. str. 304. 

Prvi svezak Sabranih djela 
Ivana Merza. 


IVAN MERZ 


L'INFLUENCE 
DELA LITURGIE 

SUR LES ECRIVAINS FRAN^AIS 







MATERIJALI 

SVEZAK I. i II. 



IVAN MERZ 

MATERIJALI 

ZA KATEHEZE, PROPOVIJEDI I PREDAVANJA 

o časnom Sluzi Božjem 

za svećenike, vjeroučitelje 
i voditelje katoličkih udruga 

I. dio 


za keteheze, 
propovijedi 
i predavanja 
o Ivanu Merzu 


Izdavač: 

KATEHETSKI URED 
ZAGREBAČKE NADBISKUPIJE 
I POSTULATURA 
ZA BEATIFIKACIJU 
IVANA MERZA 

Zagreb 2002. 



IVAN MERZ 

ususret bealifikaciji 

MATERIJALI 


ZA KATEHEZE, PROPOVIJEDI I PREDAVANJA 

o časnom Sluzi Božjem 

za svećenike, vjeroučitelje 
i voditelje katoličkih udruga 


II. dio 


Zagmb.JOm 













GLASILO 

POSTULATURE 

BLAŽENOG 

